Druga strana kreveta - Odsutnost matične ploče - Blog.hr - komentari na post\npostelja...to svjedočanstvo najinitmnijih djelića ljubavi...kao da upija mirise, riječi, uzdahe...kao srce koje pamti emocije...kao ciborij u kojem vjekuje sveta krv vječne ljubavi...teško je izdržati prazninu njezina drugog dijela...jer ona nikada nije praznina, nego punina uspomena...kako te dobro razumijem draga prijateljice...u vremenu tihog umiranja i mene je bolila ta praznina...:-))\n04.10.2012. (18:06) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\npoznat mi je taj osjećaj. i sam sam ga doživio. ipak, kako vrijeme prolazi, sve to nekako ostaje iza mene.\nna putu do nove postelje,\n04.10.2012. (20:01) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\nJa sam smanjio krevet da nema drugu stranu\n04.10.2012. (20:19) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\nSviđa mi se 'memorijska druga strana'.\n04.10.2012. (21:13) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\nLjepši tekst nisam dugo pročitao - moram Te ugostiti na sewen2!\n04.10.2012. (21:23) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\nmislim da pod hitno trebaš zamjenu za dotičnu personu:))\n04.10.2012. (22:14) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\n...dani, tjedni, mjeseci prošli......\ni godine, , pa bljesne..... i to jest život, a ne nešto drugo.\nNa kraju, i onda sam znala biti sama, i sada znam ne biti sama,\nna osjećaj mislim. Nije život nešto drugo, uvijek ono što jest.\nBaš večeras ranije, moja fotografija stara 16 godina je nakratko izronila neka sjećanja. Pomislila sam, to je bilo jedno drukčije vrijeme, toplo, svijetlo, puno, ali te topline sam se sjetila, što je grijala, kao osnovnog\ndoživljaja.......,malo,samo malo nostalgije, i jasnog osjećaja da takvoga vremena više ne može biti, i budući je tako jasno, gotovo, ne treba žaliti,\nmakni se, kažem si, i maknem se, zakoračim u ovo sada koje je isto lijepo, iako iz sasvim drugih razloga, iako bez onakve topline, ali sa više\nlakoće i mira........\nUpućujem ti želju da možeš, i da osjetiš zahvalnost za takve osjećaje!\n04.10.2012. (23:40) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\ndivan... i opet.\nne znaš nas loše opisati, znaš? :)\niako sam tog odbolovala davno...\nali sada radija sjećanje kao unutarnja memorija.\n05.10.2012. (05:53) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\nodličan post, al mono stvarno, ljudski\n05.10.2012. (09:29) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\nDivno napisano, samo...tako se dobro iz ovih riječi osjeti praznina da naprosto boli....\n05.10.2012. (09:36) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\nOvo je tako tužno, a tako svakidašnje, svakog dana nečija druga strana kreveta ostane prazna...a jednako boli i kad je imaš sa kime dijeliti, ali svejedno svake noći ostane prazna jer život ne dopušta drugačije...\nsve je iz nas ...ipak , tko zna...:D\n06.10.2012. (13:34) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\njako lijepo...teško se naviknuti na tu jedninu...\n08.10.2012. (10:58) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\nTeško je srce zavarati... :))\n09.10.2012. (10:29) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\ntijelo nikada ne zna ono što razum u malom prstu ima\nali mi ipak slušamo tog glupana...\n10.10.2012. (19:47) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\nTijelo i razum, nikada ne surađuju i to nam zadaje takve muke.\nDivno napisano, osjećala sam svaku rečenicu.\n10.10.2012. (20:57) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\nwow, baš moćan tekst. Odlično dočarana praznina i navika... I ona hebrejska kletva: "dabog da imao pa nemao"\n16.10.2012. (15:03) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\ngori su oni kreveti s nevidiljivom barijerom na sredini\n17.10.2012. (10:31) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\nkad pomislim da bih pod istim naslovom napisala drugačiji tekst...posramim se...\novo nije divno. ovo je bolno divno, i želim da ti tijelo bude pametnije od razuma - da ga nadvlada neznanjem.\n31.10.2012. (10:06) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...


»Vojvođanski fašizam» i internet (1)\nU poslednjih deset godina sadržaji koji su dostupni posredstvom Interneta predstavljaju bogat izvor za sociološka i psihološka istrаživanja, ali i izazov za unapređenje i modifikovanje metoda rada u obradi ovih sadržaja. Globalni, eksteritorijalni i dinamički karakter iskaza dostupnih putem globalne mreže, odnosno putem Internet distribucije digitalnih podataka (world wide web) otvaraju novu dimenziju u proučavanju vrednosnih stavova. Namera ovog rada je da predstavi stavove, iskazane u elektronskoj formi putem Interneta, o statusu i budućnosti Vojvodine, kao i o identitetu „Vojvođana“.\nPredmet analize su prvenstveno iskazi koji se, u vidu tekstualnih poruka, mogu pronaći na i nternet forumu Vojvodina Cafee, sa šarmantnim podnaslovom forum sa pogledom na ravnicu (http://vojvodina. phpbbweb.com), sadrži forume koji su podeljeni u pet oblasti: Generalna diskusija, Vojvodina Caffe na jezicima Vojvođanskih naroda, Kultura i umetnost, Razonoda i Informatika. Sudeći po ekstenziji phpbbweb.com, reč je o sajtu koji je fizički postavljen van granica Srbije i Crne Gore, na nekom od namenskih servera u inostranstvu, na kojima je moguć zakup domena u svrhu web foruma. Grafičko okruženje sajta i raspored menija sa funkcijama su tipski.\nSajt beleži 160 registrovanih korisnika u trenutku zaključenja ovog teksta, ali taj broj nije pouzdan. Usled isključenja nekih korisnika – uglavnom zbog otvorenog neslaganja sa stavovima ostalih učesnika foruma – ima slučajeva njihovog ponovnog registrovanja pod drugim imenom. Isto tako, od ukupnog broja registrovanih korisnika, tek manji deo aktivno učestvuje u forumu koji se ovde analizira. Pouzdanih podataka o polu, starosti, stalnom mestu boravka učesnika u forumu nema, jer je reč o opcionim podacima u postupku registracije (tj. nisu obavezni: osim korisničkog imena i lozinke, jedino je dovoljno priložiti e-mail). Na osnovu sadržaja poruka, može se zaključiti da je otprilike trećina učesnika foruma nastanjena van granica Srbije i Crne Gore. Ukupan broj učesnika na forumu, odnosno autora poruka koje su ovde analizirane je 26. Od toga je osam moderatora, ostali su obični korisnici. Ovim brojem (26) obuhvaćeni su autori koji praktično na svakoj stranici imaju po nekoliko poruka, kao i oni koji su se potpisali ukupno samo jednom. Ukoliko se primeni kriterijum učestalosti poruka pojedinih učesnika na forumu, onda bi se broj onih koji često učestvuju na forumu sveo na deset. Ukupan broj analiziranih poruka je 316, u okviru 24 tema. (2) Poruka sa najranijim datumom je od 17. aprila 2005, a poslednja je od 25. februara 2006.\nIskazi koji su obuhvaćeni ovom analizom nalaze se u okviru oblasti Generalna diskusija, (3) i pododeljkom s naslovom identičnom naslovu celog portala: Vojvodina. Analizirani iskazi se mogu, grubo i uopšteno, podeliti u tri grupe: oni koji se odnose na pitanje otcepljenja Vojvodine od Srbije, i njenog budućeg postojanja kao nezavisnog međunarodnog subjekta; iskazi o identitetu i specifičnosti Vojvodine i vojvođana, i iskazi koji upućuju na etničku i potencijalno unutaretničku distancu, iskazanu kroz razliku između tzv. „starosedelaca“, „Lala“, i „srbijanaca“, „dođoša“. Subjekti ovih iskaza mogu se podeliti u dve grupe: moderatori, i članovi foruma. Na žalost, kod analize stavova o etničkoj distanci nedostajući podaci o etničkoj pripadnosti nosilaca iskaza mogu predstavljati teškoću, tako da ta analiza nije sprovedena dosledno, već samo u naznakama, mada bi se etnička pripadnost mogla rekonstruisati na planu sintakse i stila poruka. Analizirani iskazi mogu se pronaći, mada u neznatnoj meri, rasuti po forumima u svim oblastima, ali njihova koncentracija najveća je u navedenoj podgrupi, kao i u podgrupi Politika, koja, međutim, za ovu priliku neće biti analizirana.\nPitanje statusa Vojvodine kao autonomne jedinice unutar Republike Srbije, i njenog odvajanja sticanjem nezavisnosti je pitanje koje dominira ovim forumom. Praktično svaka tema dovedena je u vezu s ovom mogućnošću. Izuzev u nekoliko slučajeva, samostalni status Vojvodine u odnosu na Srbiju („Republika Vojvodina“) smatra se ne samo poželjnim, nego i glavnim ciljem većine učesnika i moderatora foruma. Ovde će biti navedene karakteristične formulacije i žanrovski modaliteti kojima se ovi ciljevi iskazuju:\n– Povodom izgleda „Zastave Vojvodine“: „Ako dođe do NEZAVISNOSTI VOJVODINE (A duboko sam uveren da hoće), po meni bi Zastavu trebalo menjati“; „Neka je i ovakva dok ne postanemo republika a onda ćemo je menjati“ (4)\n– Povodom sadržaja posvećenih Vojvodini na medijima, identifikacija članova foruma sa stavovima govornika koji se zalažu za samostalni status Vojvodine („Pa ova žena – Sonja Biserko – ispala veći AUTONOMAŠ od Pajtića“) (5); povodom informacije o održavanju okruglog stola o Vojvodini u američkom Stejt dipartmentu, kao i komentari učesnika foruma povodom ove informacije („APSOLUTNO PODRŽAVAM SVE KORAKE U NAPORIMA ZA USPOSTAVLJANJE NAŠE VOJVODINE“) (6); povodom napisa u Dnevniku od 20. 11. 2005 godine, pod naslovom Treba li Vojvodina da se izjasni o strategiji države prema Kosovu?, koji je na forumu preuzet u celini, iskazuje se strah od ukidanja vojvođanske autonomije od strane Srbije, i poziva se na „POLITIČKO UJEDINJENJE – SVIH – VOJVOĐANSKIH SNAGA – JER JE U PITANJU OPSTANAK VOJVODINE – A SAMIM TIM I NJIH“ (7); povodom natpisa o otvaranju „vojvođanskog biznis centra u Parizu“, komentar: „SAMO NEKA NASTAVE TAKO. MOGU TI POSLOVNI CENTRI – DANAS – SUTRA – DA PRERASTU I U DIPLOMATSKA PREDSTAVNIŠTVA – AKO ZATREBA“ (8)\n– žanrovski zanimljivo je i iznošenje scenarija o mogućem međunarodnom priznanju Vojvodine, u formi „astrološkog predviđanja“: „Priznanje Kosova biće inicijalna kapisla za početak otcepljenja Vojvodine. Plan za njenu samostalnost počeće da se pravi od avgusta 2006, a kako „zvezde” pokazuju, u skorijoj budućnosti, tačnije – 2008. – Vojvodina će postati samostalna država. Svi će je hteti, ali će ona zadržati svoju suverenost i biti priznata od međunarodne zajednice do 2010“ (9). Komentari na ovaj scenario uglavnom su afirmativni (10), dok su ublažavanja strateške prirode („malo uzdržavanja ne bi bilo na odmet“), i s nešto više političkog realizma (11), uz iskazanu zabrinutost oko samog mehanizma priznanja: „Sva nastojanja centralista da se o Vojvodini odlučuje referendumom se moraju odlučno izbeći, jer Vojvodina nije nastala referendumom“ (12). Na naivno pitanje jedne od učesnice foruma o izvoru ovih predviđanja nije odgovoreno. „Pomalo proučavam astrologiju... Jasno mi je kako se astrološki prognozira budućnost jedne države, ali mora se znati datum "rođenja" da bi prognoze bile tačne. Iz kojih izvora su navedene prognoze i koji je datum uzet za "rerođenje" Vojvodine?“ (13) Računa se, isto tako, i s internacionalizacijom „vojvođanskog pitanja“: „TENZIJE - INCIDENTI - I PRITISCI - IPAK POMAŽU VOJVODINI DA SE NJENO PITANJE BRŽE INTERNACIONALIZUJE - A SAMIM TIM I REŠI“ (14).\nRazlozi za poseban status Vojvodine u odnosu na Srbiju uglavnom su ekonomske prirode, ali su podjednako prisutni iskazi kojima se naglašavaju kulturne i „civilizacijske“ razlike. Manihejska stereotipizacija s apokaliptičnim prizvukom dominantna je odlika ovih iskaza. Preovlađujući argumenti za samostalnost Vojvodine leže u nepremostivoj razlici između Srbije i Vojvodine, počev od benignih razlika u mentalitetu i stilu života (15), do težih, dualističkih karakterizacija kojima se Srbija označava kao „primitivna“, „parazitska“; pokvarena“ i „maliciozna“, potom kao „zla“, „krastava sa otrovnom jabukom“, „maćeha“, čak, zločinačka i ubilačka: „VOJVOĐANSKA DECA ĆE BITI PRIMORANA DA IDU TRBUHOM ZA KRUHOM U BELI SVET! OSTAJAĆE SAMO STARI!!! NJIMA ĆE KAD UMRU – SRBIJA UZIMATI KUĆE I ZEMLJU – I DAVATI DOĐOŠIMA! DOVLAČIĆE DOĐOŠE – KOJI ĆE ČIZMOM STAJATI NA VRATIMA VOJVOĐANA – I PO POTREBI IM – ODRUBLJIVATI GLAVE!“ (16) Nasuprot tome, Vojvodina je „DOVOLJNO JAKA I BOGATA DA MOŽE BITI SAMOSTALNA“ (17), i „Evropska – u svakom smislu“ (18). Ona je „GRAĐANSKA, PAORSKA, DOMAĆINSKA VOJVODINA VOJVOĐANA“ (19) Najzad, njoj se tepa, ona je „Voša“. Vezivanje Vojvodine za Srbiju može samo biti pogubno: „Madžari idu NAPRED a srbija ide NAZAD u Tursko doba (...) Nisam Madžar ali bih radije sa njima neg sa srbijom!“ (20) Evo jedne razrade odnosa između Srbije i Vojvodine:\n„Ima još nešto što SVARNO pokvari raspoloženje svakom ko uđe u Vojvodinu iz EU (Madžarske) PREvelika šarena tabla ka kojoj piše dobrodošli u srbiju. Ma da se čovek ispovrati kad je vidi pa što to ***** nemetu na ulaz u Beograd di joj je i mesto???? Ma šta imamo mlogo pričati sve nešto sanjanu o državi"srbiji" ma koja država ??????+? Ni pasoš no lične isprave nemaju ko ni državu!!!!!\nA o istoriji da nepričamo ko još slavi bitku koju su izgubili pa još malo će im trebati viza da idu tamo da slavu tu glupost. Pa kako tek ondak Vojvodina može biti srbija kad se zna da je srbija na Balkanu (opet Turska reč) a Vojvodina deo Panonije!!!! Kako ondak da budemo srbija??????\nMa treba opet pustiti u pogon ZEMUNSKI KARANTIN !!!!!!! I onaj papir prevaru iz 1918 spaliti!!!!!!!!(pa zar to nije bilo na probu?????) A ne lupetarati o nekom dogovoru sa srbijom. Ustvari nedogovaraju se oni loše(po nas i druge) ode im njiova matica Kosovo(zajedno sa njovim istorijskim GLAVNIM GRADOM srbije) ode im takozvana" Republika srpska"\nA DAJBOŽE ŠTO PRE I VOJVODINA !!!!!!!!!!!!!!!!!!!!!!“ (21)\nOvaj tekst višestruko je zanimljiv. Prvo, on iskazuje odvratnost prema obeležjima suvereniteta države Srbije („PREvelika šarena tabla“, „ma da se čovek ispovrati“, „ni pasoš ni lične isprave“), agresivno insistiranje na razlici („srbija na Balkanu“, „Vojvodina deo Panonije“, „opet pustiti u pogon ZEMUNSKI KARANTIN“), te isključivost („ma šta imamo mlogo pričati“, „ma koja država“). U čitavom tekstu Srbija je pisana malim slovom, dok su ostala vlastita imena pisana pravopisno korektno, izuzev imenskog prideva (Turska – tursko, „turska reč“), da bi se naglasila „povezanost“ Srbije s Turskom, i opozicija prema Vojvodini („deo Panonije“). Zanimljivo je, isto tako, da je Srbiji, Vojvodini, Balkanu, Turskoj, EU i Mađarskoj (koja je pak u tekstu „Madžarska“), kojima su kontekstualno, linearno i prećutno priznati epiteti suvereniteta, pridružena „Panonija“, koja je geografski pojam, bez političkog sadržaja. Najzad, semantičko pomeranje od književnog srpskohrvatskog jezika ka vojvođanskom dijalektu, koje je uočljivo i u drugim porukama ovog foruma, govori o potrebi da se razlikovanje u odnosu na Srbiju sprovede do kraja, i na nivou jezika.\nNa forumu ima iskaza koji se kreću mimo „glavne struje“, ali su oni manjinski, i predmetom oštrih osuda. Učesnici foruma koji su otvoreno protiv ideje samostalnosti Vojvodine izbačeni su sa foruma. Insistiranje na razlici između „srbijanaca“ i „srba“, te generalno između „srba“ i vojvođana“, nazivanje neistomišljenika na forumu Turcima, Bugarima, predstavljaju dominantan rečnički korpus. Ova netolerantnost predstavljena je, međutim, kao patriotizam, i podignuta na nivo pravila foruma: „1. diskusija ne pretenduje da bude demokratska , shodno tome ko god se ne pridržava pravila biće banovan/brisan.\n2. svi koji učestvuju na ovoj diskusiji moraju da vole Vojvodinu . Ako je ne vole – ne treba da budu ovde . Ima puno drugih diskusija i gde mogu da hvale i kude koga i sta hoće, ovde toga nema. Tačka“ (22). Ovaj komesarski ekskuzivizam, u vidu prava arbitriranja oko toga ko voli a ko ne voli Vojvodinu, dovešće to isključenja svih članova foruma koji „Vojvodinu ne vole“. Simptomatično je, međutim, da se „ljubav“ prema Vojvodini ovde identifikuje s a „borbom“ za njeno „međunarodno priznanje“, odnosno „status Republike“.\nS druge strane, identitet Vojvodine i vojvođana predstavljeni su blago, gotovo poetično. „Vojvodina je VOJVOĐANSKA. Ni Srpska, ni Mađarska, ni Rumunska, ni Hrvatska, pogotovo ne Turska. Vojvodina pripada svim njenim žiteljima – Vojvođanima – bez obzira na njihovu nacionalnost ili religiju“ (23). „Idealnotipski“ vojvođanin opisan je uglavnom na sledeći način: „Prosečan Vojvođanin nema ništa protiv: Lepe Brene, agrominimuma, seksa, lokalnih izbora, statistike, brzih pruga i kneževine Monako. Prosečan Vojvođanin i kad ima – nema ništa protiv. Prosečan Vojvođanin ima traktor, ali kad zatreba – ume da potegne kuku i motiku. Prosečan Vojvođanin peva kad hoće, zviždi kad mu dođe. On je lep kad je lep, ali je gadan kad je gadan . Prijatelje bira, ali ga neprijatelji nerado biraju. Taki je jer je uvrnut, pa već ma vole pupušku neg pušku, a opet, ume da opali po labrnji. To kanda, zato to više voli da mu puca prsluk nego da mu pucaju iznad glave. Prosečan Vojvođanin može da nema košulju, ali ne može da nema komšiju kome će i oca i mater, ali i leba i soli. On ume da živi kao Bog, ali i da umre kao čovek, ono će da da rod, ali neće da da njivu! (...) Prosečan Vojvođanin je po zanimanju: pesnik, seljak, ministar, radnik, fudbaler, kavaljer, lutalica, kosmonaut, zajebant, naučnik i uopšte – bavi se prosečnim vojvođanskim profesijama.\nProsečno vojvođansko ime je i Panta, i Pišta, i Viorel, i Jan, i Mišel, i Džonatan, i Vinetu ako treba, jer mu je i cveće takvo: Lala može da živi uz svako cveće ali ne i uz KOROV!“ (24).\nNajzad, komentar jednog od učesnika foruma, povodom pisanja hrvatskog dnevnika Jutarnji list ( Austrijanac zbog folka ubio Srbina, 31. 01.2006): „Da smo mi to radili kad' je trebalo... Ne baš ubijali, al'... Brat Austro-Ugar shvatio da više ne može da čeka! Pre presude tom sudiji u sudnici treba jedno 3 dana glasno puštati tu „muziku“, oslobodio bi Austrijanca i još naredio da se onaj Dizelaš sa'rani u neobeleženu grobnicu!“ (25) Uočljivo je retoričko priklanjanje principima verske i nacionalne tolerantnosti, da bi se odmah potom pročitali ovakvi iskazi: „ OVO JE NAŠA BORBA NA ŽIVOT I SMRT! NE VERBALNA I MISAONA - VEĆ STVARNA! ILI MI - ILI ONI! TREĆEG NEMA! NEMA USTUPANJA I UZMICANJA!“ (26) Opšta odlika većine analiziranih poruka na forumu je pribegavanje formulacijama tipa mi-oni, naše-njihovo, itd.\nPoseban problem predstavlja žanrovsko lociranje ovih stereotipizacija, odnosno vrsta iskazane distance prema Srbiji i“srbijancima“. Ona obuhvata istovremeno kulturne i socijalne odlike, ali se tiče podjednako i odlika srpskog etnicititeta, kao što su jezik, pismo (ćirilica), istorija srpskog naroda, folklor, muzika. „Mi“ („vojvođani“) i „oni“ („srbijanci“) kao eksplicitno jezičko podvajanje dobija razmere etničke distance u većini iskaza analiziranog foruma. U stvarnom socijalnom prostoru, ova distanca je merljiva, ali ostaje pitanje njenog socijalnog identiteta i epistemološkog statusa. Da li Vojvođanin sa svojim kulturnoistorijskim zaleđem („Austro-Ugarska“), folklornim odlikama („bećarac“ i „tamburica“), te jezikom („laloški“ kvazi-jezik, koji dominira kao forma iznošenja stavova većine učesnika foruma), opstaje u iskazanom polaritetu kao pripadnik „nacije“ spram „Srbijanca“ kao Srbina iz Srbije i pripadnika „druge“ nacije, koja se pak doživljava kao opasnost? Ovo pitanje, koje figurira i na stranicama foruma, nije razvijeno do kraja. (27)\n1. Tekst predstavlja deo studije koja je pod nazivom STAVOVI O STATUSU VOJVODINE NA INTERNETU objavljena u zborniku: Milan Tripković (prir.), Multikulturna Vojvodina u evropskim integracijama , Novi Sad: Filozofski fakultet, Odsek za sociologiju, 2006, str. 269-284.\n2. Neke od tema su: Da li ste za autonomiju Vojvodine, Država Vojvodina , Astrološka predviđanja za Vojvodinu , Balast Vojvodine , Srbija preti Vojvodini , Sukob civilizacija , Vojvodina pod lupom Evrope .\n3. Ova oblast obuhvata sledećih deset tema: Bircuz , Politika , Vojvodina , Religija i verske tradicije , Psihologija, filozofija i sociologija , Ženski kutak (kokošinjac) , Muški kutak (volov gaj) , Romantični kutak , Humor i Kujna .\n4. http://vojvodina.phpbbweb.com/vojvodina.html , tema Vojvođanska zastava . U sklopu ove teme priložena je i slika zastave.\n5. http://vojvodina.phpbbweb.com/vojvodina.html , tema Vojvodina pod lupom Evrope . Na forumu je priložen sadržaj razgovora u okviru emisije Utisak nedelje (B92, autor Olja Bećković), od 16. oktobra 2005. Gosti emisije Sonja Biserko, Bojan Pajtić i Jelena Marković.\n6. Ova informacija preneta je na forumu u celosti, videti: http://vojvodina.phpbbweb.com/vojvodina.html , tema Vojvodina u Stejt dipartmentu . U daljem tekstu će se, kod upućivanja na izvore delova teksta u navodima, umesto ustaljene konvencije da se izvor navede u zagradi odmah iza navoda, izvori preuzeti sa Interneta navoditi u fusnoti dnu teksta iz čisto grafičkih razloga: suviše su dugački, i opterećuju praćenje osnovnog teksta.\n7. http://vojvodina.phpbbweb.com/vojvodina.html , tema Važno! Kosovo – Vojvodina .\n8. ( http://vojvodina.phpbbweb.com/vojvodina.html , tema Vojvodjanski biznis centar u Parizu .\n9. http://vojvodina.phpbbweb.com/vojvodina.html , tema Astrološka predviđanja za Vojvodinu .\n10. „Vojvođani, još malkice pa ćemo imati našu DRŽAVU VOJVODINU!!!“ ( http://vojvodina.phpbbweb.com/vojvodina.html , tema Astrološka predviđanja za Vojvodinu )\n11. „Zvuči dobro! Ali potpuna autonomija je sasvim fino rešenje. Osim toga, ulaskom u Evropsku Uniju državne granice neće biti ni tako važne. Važno je da obezbedimo prestanak odliva kapitala iz Vojvodine, a to se sada može postići samo dobitkom pune autonomije, koje je jedino moguće realno rešenje u sadašnjim političkim uslovima“ ( http://vojvodina.phpbbweb.com/vojvodina.html , tema Astrološka predviđanja za Vojvodinu ).\n12. http://vojvodina.phpbbweb.com/vojvodina.html , tema Astrološka predviđanja za Vojvodinu .\n13. http://vojvodina.phpbbweb.com/vojvodina.html , tema Astrološka predviđanja za Vojvodinu . Naime, oblast astrologije koja se bavi sudbinom država i naroda zove se mundana astrologija. Njena predviđanja zasnovana su po analogiji sa natalnom astrologijom: da bi se predvidela sudbina neke države neophodno je uraditi nebesku kartu u trenutku njenog rođenja. Sa astrološkog stanovišta tumačenje budućnosti ovde Vojvodine je nepotpuno, jer nedostaje tačan datum njenog rođenja.\n14. http://vojvodina.phpbbweb.com/vojvodina.html , tema Tenzije ipak pomažu Vojvodini .\n15. „Mi nismo šajkača, opanci i šljivovica, mi smo šešir, štrudla i špricer“, veli jedan od učesnika foruma ( http://vojvodina.phpbbweb.com/vojvodina.html , tema Da li mi vojvođani možemo biti deo ovog? ).\n16. http://vojvodina.phpbbweb.com/vojvodina.html , tema Novi incidenti u Vojvodini .\n17. http://vojvodina.phpbbweb.com/vojvodina.html , tema Balast Vojvodine .\n18. http://vojvodina.phpbbweb.com/vojvodina.html tema Država Vojvodina .\n19. http://vojvodina.phpbbweb.com/vojvodina.html , tema Država Vojvodina , str. 2.\n20. ( http://vojvodina.phpbbweb.com/vojvodina.html , tema Važno! Kosovo – Vojvodina.\n21. ( http://vojvodina.phpbbweb.com/vojvodina.html , tema Važno! Kosovo-Vojvodina ). Ni u ovom, kao ni u ostalim tekstovima koji su preuzeti sa različitih foruma, nije činjena nikakva lektorska korekcija; intervencija je činjena jedino kod ispravljanja slovnih znakova s, z, dj, u š, ž, đ (na primer: raspolozenje, raspoloženje, itd.)\n22. I dalje: „3. ako se diskutant ne slaže (uglavnom politički) sa većinom na ovoj diskusiji, ili sa moderatorima, biće zamoljen da svoje gledište/mišljenje iznosi pažljivo, bez inata, svađe, tvrdoglavosti... jer, kao što stoji u prvoj tački - diskusija ne pretenduje da bude demokratska i većina (pa ni moderatori) neće dugo trpeti negiranja onoga što tvrdi ta većina, a zbog toga i jesmo ovde svi zajedno (zbog mišljenja većine, ne zbog negiranja).\n4. Vojvodina je na prvom mestu. Sve ostale razmirice ostavljamo za kasnije. Ko je veći "autonomaš", ko je više voli, kojim putem stići do željenog... to nije važno u ovom trenutku. Stvar je ozbiljna.\n5. izražavanje ljubavi prema jednoj i jedinoj, našoj Voši, je dozvoljeno u neograničenim količinama“ ( http://vojvodina.phpbbweb.com/vojvodina.html , tema Daje se na znanje! ). S druge strane, opšta pravila foruma, o čemu se stara admistrator celog sajta su sledeća:\n„ Na forumu je zabranjeno:\n– svaki vid diskriminacije.\n– svaki vid pornografije.\n– vređanje i omalovažavanje bilo kog člana foruma.\n– strogo je zabranjeno širenje rasne, verske i nacionalne netrpeljivosti.\n– zabranjeno je korišćenje pogrdnih korisničkih imena, uvredljivih i nepristojnih potpisa i avatara“ ( http://vojvodina.phpbbweb.com/vojvodina.html , tema Pravila foruma ).\n23. http://vojvodina.phpbbweb.com/vojvodina.html , tema Balast Vojvodine.\n24. ( http://vojvodina.phpbbweb.com/vojvodina.html , tema Vojvođanin .\n25. http://vojvodina.phpbbweb.com/vojvodina.html , tema Sukob civilizacija . Vest koja je objavljena u dnevniku Jutarnji list preuzeta je na forumu u celini.\n26. Na drugom mestu: „ OVO JE BORBA ZA OPSTANAK! ILI JESMO - ILI NISMO! JA NISAM SPREMAN DA STAVIM GLAVU NA PANJ BEZ BORBE!“ ( http://vojvodina.phpbbweb.com/vojvodina.html , tema Važno! Kosovo -Vojvodina! , str. 1). Grupa istraživača koja je istraživala govor mržnje na ekstremističkim Internet sajtovima (uzorak od 157 sajtova) ustanovila je da je 21.7% od ovog broja deklarativno odriče rasizma i ostalih vidova netrpeljivosti, da bi odmah iza toga usledili iskazi tipa: „Vi znate ko su vam neprijatelji. Ne gubite vreme. Delajte odmah!“ (Gerstenfeld, Grant, Chiang 2003:7). Na forumu Vojvodina, koji je predmetom ove analize, mogu se pročitati i ovakvi predlozi: „Da li ste za formiranje 'Anđela Čuvara' u Vojvodini – grupe za zaštitu građana i imovine? Njihov zadatak bi bio patroliranje ulicama gradova i mesta u Vojvodini – i paženje na red i mir“ ( http://vojvodina.phpbbweb.com/vojvodina.html , tema Da li ste za formiranje „Anđela Čuvara“ u Vojvodini, str. 1)\n27. Problematizujući neke ideje „građanskosti“ (Balibar 2003), nije problematično reći da je nacija konstrukt, ali s kakvim sadržajem? „Koja je to narodnost ili nacionalnost?? Vojvođani?? Koji je to jezik – Vojvođanski – lalinski??“ ( http://vojvodina.phpbbweb.com/vojvodina.html , tema Država Vojvodina , str. 3). Istorijski pak gledano, pretpostavka za govor o „naciji“ jeste ideja suvereniteta i iskustvo suverenosti.\nAutor je profesor na Filozofskom fakultetu u Novom Sadu)


Radio TV Stara Pazova - Dan planete Zemlje u „Oazi Golubinci"\nDan planete Zemlje u „Oazi Golubinci"\nUdruženje za pomoć osobama sa smetnjama u razvoju Stari grad „Živimo zajedno“ i „Živimo zajedno - Oaza Golubinci“ organizuju sutra celodnevno druženje povodom međunarodnog Dana planete Zemlje. Životna i radna zajednica Oaza u Golubincima, koja je pripremana od 2013. godine i otvorena upravo 22. aprila 2014. godine, pruža mogućnost privremenog, povremenog ili trajnog boravka osoba sa invaliditetom u ovoj zajednici, sa ciljem razvoja njihove samostalnosti u životu i radu. Osim kulturno-umetničkog programa stanovnici Oaze za sutra pripremaju likovnu radionicu u prirodi, akciju rasađivanja sadnica i cveća na imanju, kuvanje kotlića.


Agencija za statistiku neće povući odluku o objavljivanju rezultata popisa | Poskok.info\nAgencija za statistiku neće povući odluku o objavljivanju rezultata popisa\nUnatoč pozivima dužnosnika iz Republike Srpske, Agencija za statistiku Bosne i Hercegovina nema namjeru povući odluku o objavi rezultata popisa stanovništva u BiH, potvrdio je zamjenik direktora Agencije za statistiku BiH Fadil Fatić.\nOn je ponovio kako Agencija za statistiku BiH radi u potpunosti u skladu sa važećim zakonima i međunarodnim preporukama te da su odluka koju je donio direktor Agencije za statistiku BiH Velimir Jukić u potpunosti podržali predstavnici svih relevantnih institucija Europske unije i drugih međunarodnih organizacija koje su nadležne za ovo pitanje.\n“Nije na nama da komentiramo izjave domaćih službenika, ali moram istaknuti da Agencija neće nikada raditi suprotno zakonima i međunarodnim standardima bez obzira na pritisak. Ništa neće utjecati na našu neovisnost i profesionalizam”, rekao je Fatić.\n“Agencija za statistiku neće povući odluku. Nema uopće nikakve pravne mogućnosti da Agencija povuče odluke. Da smo donijeli bilo kakvu drugačiju odluku dogodilo bi se baš suprotno: imali bi niz tužbi unutar BiH, a i izvan nje jer to bi predstavljalo kršenje međunarodnih propisa. Siguran sam da bi to bilo evidentirano i u Sudu u Strasbourgu “, rekao je Fatić.\nNa pitanje kako komentira najave predsjednika RS Milorada Dodika da bi Zavod za statistiku RS mogao prekinuti saradnju s Agencijom za statistiku BiH, Fatić je odgovorio da Republički zavod ima jasno utvrđene obaveze u Zakonu o popisu stanovništva u BiH, entitetskom Zakonu za statistiku i Zakonu o organizaciji popisa u RS.\n“Svoje obaveze oni crpe iz tih zakona i entiteti su dužni da poštuju te zakone. Ako se dogodi suprotno onda je logično i jasno što to znači. Zakon se mora poštovati i on je iznad bilo koga”, zaključio je Fatić.


Povratak u normalu i obrazovanje nakon lečenja od raka : Inkluzija\nPiše: Milkica Dimitrijević (Blog o socijalnom uključivanju)\nLečila sam se od osteosarkoma, oblika raka kostiju, tokom IV razreda srednje škole. Te godine sam u školi provela ukupno 3 nedelje i 1 dan. Srednju školu sam završila polaganjem razrednih ispita. Kako je prijemni prošao, bila sam veoma nezadovoljna što neću odmah studirati. Dok sam odbrojavala poslednje hemioterapije nisam zamišljala da će mi biti potrebno vreme da se naviknem na život bez bolnice, da ću morati malo da odmorim, da će kontrole biti česte. Nisam čak mislila ni da ću strepeti pred svaku kontrolu, da ću se plašiti mogućnosti da se bolest vrati. Ono što nisam znala je i da mi je tih godinu dana odmora bilo potrebno.\nPre svega, mom organizmu je bilo potrebno nekoliko meseci da se oporavi, da ojača, da se krvna slika normalizuje i stabilizuje, da prestanem da budem bleda, da kosa poraste dovoljno da prekrije glavu. A što je najvažnije, trebalo je i da proradim to veliko iskustvo. Trebalo je i da se naviknem na kontrole, koje su u početku bile na mesec dana pa su se postepeno proređivale. U zavisnosti od vrste maligniteta, kontrole se mogu obavljati i do deset godina nakon završenog lečenja, dok je preporuka celoživotno praćenje zbog potencijalnih dugoročnih posledica. Kontrole obično zahtevaju da se različiti pregledi – laboratorijske analize krvi, rentgeni, ultrazvučni pregledi, skeneri, magnetne rezonance obave ranije da bi se sa rezultatima došlo kod onkologa. Ti pregledi se mogu obavljati čak i tokom nekoliko dana što može dovesti do izostajanja iz škole/fakulteta/ sa posla.\nZbog čega je vraćanje u obrazovne tokove veliki izazov za decu i mlade koji su završili sa lečenjem?\nPre svega, tokom lečenja je propušteno veliko gradivo. Iako se za osnovnu školu organizuje nastava u bolnici (OŠ „Dr Dragan Hercog“) ili ukoliko je moguće, nastava kod kuće, učenje nije prioritet tokom lečenja. Zbog terapija deca i mladi su malaksali, povraćaju, nemaju snage, koncentracije i kapaciteti za učenje su smanjeni. Međutim, i pored toga učenje je moguće i veoma je važno jer se deca i mladi okupiraju novim sadržajima, vraća se neki osećaj „normale“, ali svakako je nedovoljno i nemoguće savladati svo predviđeno gradivo. Problemi sa koncentracijom i učenjem se nastavljaju i nakon lečenja i potrebna je podrška u tom procesu. Za dete i mladu osobu koja se lečila od raka proces vraćanja u školske klupe je manje stresan ukoliko se vraćaju među vršnjake koje poznaju i koji im mogu biti podrška tokom učenja i ponovnog navikavanja na školu.\nDalje, decu i mlade lečene od raka brine reakcija njihovih vršnjaka. Vraćaju se u školu bez kose, neki od njih i bez nekog dela tela ili sa različitim posledicama što utiče na sliku njih samih o sebi i pojavljuje se nedostatak samopouzdanja. Propustili su mnogo gradiva, a takođe „zaostaju“ i u druženju sa drugovima i drugaricama iz odeljenja. Putem društvenih mreža, posetama, šetnjama u dogovoru sa drugom/drugaricom koji/a se leči, održavanje kontakta jeste moguće. Kontakt sa vršnjacima je veoma važan za dete/mladu osobu koja se leči, jer smanjuje osećaj izolovanosti koji se javlja zbog vremena provedenog u bolnici. Takođe, olakšava proces vraćanja u „normalne“ tokove nakon lečenja.\nKako reaguju vršnjaci na povratak nekoga ko se lečio/la od raka?\nVršnjaci reaguju različito na osobe koje su lečene od raka, u zavisnosti od uzrasta, predznanja o raku, straha koji osećaju, predrasuda, toga koliko im je objašnjena situacija. Vršnjaci podržavaju, prihvataju, pomažu, ali neki i odbacuju, rugaju se, izbegavaju, ismevaju, dok ponašanje nekih od njih jeste neki oblik vršnjačkog nasilja. Kako bi se sve ovo preveniralo, potrebna je i podrška vršnjacima, neki vid pripreme i objašnjenja kako bi bolje razumeli specifičnost situacije i njihovu ulogu u procesu vraćanja njihovog školskog druga/drugarice u školu. Normalno je da ne znaju o raku, da imaju strahove i predrasude. Zato je važno edukovati ih kako bi se strahovi i predrasude smanjile.\nOdržavanjem radionica u srednjim školama čiji je cilj da informišemo vršnjake o raku, o lečenju, njegovom uticaju i posledicama kako bismo smanjili strah, predrasude i neznanje pokušavamo da doprinesemo rešavanju tog problema. Kroz razgovor sa njima ukazujemo im na važnost njihove podrške mladoj osobi koja je završila sa lečenjem i koja treba da nastavi školovanje. Povratne informacije koje smo dobili od učesnika/ca na radionicama govore da smo uspeli u toj nameri – srednjoškolci su imali više znanja o raku, razbili smo neke najčešće predrasude i smanjili socijalnu distancu prema mladima lečenim od raka.\nKoja je uloga nastavnika/ca?\nU procesu povratka u školu i učitelji/ce i nastavnici/ce imaju veliku ulogu. Oni/one uglavnom nisu dovoljno obučeni, senzitivisani za rad sa decom koja su se lečila od raka. Takođe, i oni/one imaju svoje strahove, predrasude, nedovoljno znanja o specifičnosti situacije, kao i o posledicama lečenja. Ne znaju kako da pristupe detetu/mladoj osobi, kako da olakšaju povratak u školu, procesu učenja, da ne naprave „medveđu uslugu“ zbog preterane popustljivosti, a opet da ne budu ni prestrogi. Kako bi se bolje informisali o ovoj temi, kao i za rešavanje nekih dilema, nastavnici/ce mogu da pročitaju priručnik koji će im dati smernice i odgovore na neka pitanja.\nTekst „Povratak u normalu i obrazovanje nakon lečenja od raka” u celini možete pročitati na Blogu o socijalnom uključivanju.


Ni u jednom dijelu novog programa partije nema prepoznavanja da je izborni poraz bio dominantno posljedica pogrešne programske i kadrovske politike DPS-a, smatra Daliborka Uljarević\n30334 pregleda\t487 reakcija\t86 komentar(a)\nMilo Đukanović i Duško Marković, Foto: Boris Pejović\nProgram i kadrovski pravac koji Demokratska partija socijalista (DPS) utvrđuje na svom devetom kongresu više nego na prethodnom naglašava otuđenost, hermetičnost i politički autizam vrha te partije, a to ne obećava dobar film ni za tu partiju“, ocijenila je izvršna direktorica Centra za građansko obrazovanje (CGO) Daliborka Uljarević.\nDeveti vanredni kongres partije, koji je zakazan nakon što je DPS poslije 30 godina izgubio vlast na izborima 30. avgusta, biće održan danas. Iz DPS-a je ranije saopšteno da je cilj vanrednog kongresa pokretanje sveobuhvatne kadrovske reforme, unapređenje i dinamiziranje rada partije na svim nivoima.\nPredsjednik DPS-a Milo Đukanović kazao je da će kongres biti „samo jedan međaš“ u istoriji te partije, koji će im pomoći da nastave dalje putem realizacije „veoma jasne, konzistentne i realne vizije“.\nUljarević, međutim, ocjenjuje da nema ničeg kvalitativno novog u programu DPS-a koji, „da bi stvari dobile i ironičnu potku“, nosi naziv „Nova platforma političkog djelovanja“.\n"Program sadrži uvod i sedam poglavlja. Prva rečenica tog programa kaže gotovo sve: ‘U složenim uslovima pandemije virusa korona, uz do sada nezabilježeno otvoreno miješanje Srpske pravoslavne crkve i stranog faktora, 30. avgusta prošle godine održani su parlamentarni izbori u našoj zemlji’. To je ogledalo jednog stanja zatvorenosti, samodovoljnosti, nepropusnosti za samorefleksiju“, kazala je Uljarević.\nOna je ocijenila da ni u jednom dijelu programa nema prepoznavanja da je izborni poraz DPS-a bio dominantno posljedica pogrešne programske i kadrovske politike te partije.\n"Posljedično, nema ni adresiranja uzroka i utvrđivanja potrebnog nivoa odgovornosti, a samim tim ni promjene pristupa. A ako se pođe od toga da ljudi čine program, a da ne čini program ljude - kako su neki opravdavali i prethodni loše koncipiran, kontradiktoran i isprazan program - onda je jasno da se u samom DPS-u, odnosno onima koji u toj partiji donose odluke, ne prepoznaje ozbiljnost trenutka za partiju i raskrsnice na kojoj su se našli“, istakla je direktorica CGO.\nOna je naglasila da insistiranje da je DPS sad na braniku odbrane države, kroz „državotvornu misiju“, predstavlja uvredu za one koji istinski vole ovu državu.\n"Samo obim informacija i dokaza koji su do sad poznati javnosti - a vjerujem da će dosta toga tek doći u nastupajućem periodu - ukazuje da su ključni funkcioneri DPS-a i njima bliski moćnici, sve zaklinjući se javno u ljubav prema Crnoj Gori, tretirali Crnu Goru ne kao privatnu nego kao ničiju državu koja se zarad privatnih i partikularnih interesa sistemski uništavala ekonomski, kulturološki, vrijednosno…“.\nUljarević je ocijenila da su “tantijeme boračkog staža za obnovu države višestruko naplaćene” i umjesto da je DPS izabrao programski da radi na ispravljanju sopstvenih grešaka, kako unutar partije tako i u društvu, dobijen je reciklirani program „koji ne prepoznaje ni novu realnost u ključnim segmentima, sem u jednom problemu - onom koji se odnosi na rast kleronacionalizma, a koji je, takođe, značajnim dijelom rezultat nekih pogrešnih politika i akcija DPS-a“.\n"‘Državotvorna politička snaga’, ‘zaštita državnog integriteta’, ‘državno dostojanstvo’, ‘snaženje crnogorske nacionalne svijesti’ - samo su neke od fraza koje odslikavaju da je u DPS-u preovladala impotentna, a tvrdolinijaška struja koja je vijek promašila u strateškom pristupu i koja će ovu partiju dalje radikalizovati i suziti joj koalicioni kapacitet“, kazala je Uljarević.\nOna je ocijenila da se to sve dešava kad je partija nakon izbornog poraza morala ući u temeljnu programsku i kadrovsku rekonstrukciju i demokratizaciju partije ukoliko želi da radi istinski na demokratizaciji države.\n"Nevjerovatno je i to uporno potcjenjivanje građana kroz obećanje o ‘čuvanju tekovina slavnog partizanskog pokreta’ od onih koji su, recimo, Mamulu, kao antifašističko stratište dali u bescijenje u zakup i trajno devastirali taj kulturno-istorijski objekat ili onih koji su dozvolili da nam spomenici partizanskoj borbi budu zapušteni, a učenici neobrazovani o antifašističkom nasljeđu. Ili, pak, ‘insistiranje na principu striktne usklađenosti pozicija Crne Gore s djelovanjem Evropske unije’, a znamo kakvi su bili posljednji izvještaji Evropske komisije i koliko se od te usklađenosti bježalo kad god je dovodila u pitanje interese domaćih tzv. veto igrača“, kazala je Uljarević.\nBez Vukovićeve i Markovića\nNa sjednici koja je održana u petak veče, u susret 9. kongresu predloženi su i kandidati za potpredsjednika partije - Ivan Vuković, Nikola Rakočević, Jevto Eraković, Andrija Nikolić, Sanja Damjanović, Abaz Dizdarević, Gordana Rajović i Mirsad Mulić.\nListu kandidata za potpredsjednike je odredilo uže predsjedništvo, skrativši listu od 12 kandidata. Iznenađenje je da među kandidatima za potpredsjednicu nema poslanice Aleksandre Vuković koja je imala najviše nominacija za to mjesto.\nMeđu kandidatima za potpredsjednika, nema imena dosadašnjeg zamjenika predsjednika partije Duška Markovića.\nKongres u skromnim uslovima\nZa razliku od posljednjeg kongresa partije 2019. godine, koji je imao 3.000 učesnika i domaćih i inostranih gostiju i bio najveći u istoriji te partije, današnji kongres će zbog epidemiološke situacije, biti održan onlajn.\nIz DPS-a je ranije saopšteno da će kongres biti održan onlajn, istovremeno na 25 lokacija širom Crne Gore.\nDPSMilo ĐukanovićDuško MarkovićKongres DPSDaliborka Uljarević


Naslovna » Izlasci » Akcije » Noć knjige 2016, 16. decembra\nNeko drugi 17. novembar 2016. Akcije Postavite komentar\nNoć knjige će se održati u knjižarama Delfi i Laguninim klubovima čitalaca koji se nalaze u Beogradu i u još dvadeset gradova u Srbiji.\nPored ponude – više od 50.000 naslova – i ove godine organizator priprema fantastične popuste, poklone, promocije, nezaboravna druženja sa najpoznatijim domaćim autorima, a to je samo deo iznenađenja.\nZa Noć knjige, Laguna će predstaviti i nove hitove domaćih i svetskih pisaca.\nMirjana Bobić Mojsilović je posle mnogo godina odabrala svog izdavača. Laguna će u Noći knjige predstaviti njenu novu knjigu „Tvoj anđeo čuvar“ – uzbudljiva, duhovita i potresna priča o ljubavi, ljubomori, padu i ustajanju, o gubitku i ponovnom osvajanju vlastitog života. Sa čitaocima će se družiti u Noći knjige, 16. decembra od 19.00 u knjižari Delfi u SKC-u.\nLjubavna priča i roman o odrastanju „Juda“ Amosa Oza nam daje nesvakidašnji pogled na stanje u Izraelu i novozavetnu priču. Ovo je jedan od najuticajnijih Ozovih romana i Laguna ga prvi put objavljuje na srpskom jeziku za Noć knjige.\nVeliki svetski hit prodat u više od pet miliona primeraka širom sveta je prvi roman mladog švedskog pisca Fredrika Bakmena „Čovek po imenu Uve“. Upoznajte Uvea. On je džangrizalo – jedan od onih koji upiru prstom u ljude koji mu se ne dopadaju kao da su provalnici zatečeni pod njegovim prozorom. Svakog jutra Uve ide u inspekciju po naselju u kom živi. Premešta bicikle i proverava da li je đubre pravilno razvrstano – iako je već nekoliko godina prošlo otkako je razrešen dužnosti predsednika kućnog saveta. Ili otkako je „izvršen prevrat“, kako Uve govori o tome. Ljudi ga zovu „ogorčenim komšijom iz pakla“. Ali zar Uve mora da bude ogorčen samo zbog toga što ne šeta okolo sa osmehom zalepljenim na lice?\nPrva knjiga najpopularnijeg tinejdž serijala po oceni Amazona „Stakleni presto“ Sare Dž. Mas u Noći knjige naći će se pred čitaocima.\nOvo su samo neki od hitova koje čitaoci mogu da očekuju u Noći knjige. (danubeogradu.rs)\nNoć knjige – spisak knjižara\nDelfi knjižara Immo (Gandijeva 21, Beograd) od 17 do 21:30\nDelfi knjižara Rodić (TC Rodić, Sremska Mitrovica) od 17 do 22\nDelfi knjižara „Shoppi“ (Segedinski put 88, Subotica) od 17 do 23\nNarodna knjiga City Mall (Cetinjski put bb)\nTagoviakcije delfi izlasci knjige laguna noć knjige\nPrethodni Idealne rase pasa pogodne za držanje u stanu\nSledeći Gradske vlasti: Beograd je spreman za metro


Euromoney anketa o finansiranju trgovine za 2016. godinu: UniCredit Bank ˝najbolji pružatelj usluga finansiranja trgovine˝ u Bosni i Hercegovini\nPrema Euromoney anketi o finansiranju trgovine za 2016. godinu, UniCredit je proglašen za ˝najboljeg pružatelja usluga finansiranja trgovine˝ u Centralnoj i Istočnoj Europi (CIE) i za ˝najboljeg pružatelja usluga finansiranja trgovine˝ u šest zemalja Centralne i Istočne Europe: Bosni i Hercegovini, Bugarskoj, Hrvatskoj, Poljskoj, Rumuniji i Turskoj.\nIgor Bilandžija, izvršni direktor za Korporativno i investicijsko bankarstvo UniCredit Bank izjavio je ovim povodom: ˝Veoma smo ponosni što nas klijenti već tradicionalno prepoznaju kao najboljeg pružatelja usluga finansiranja trgovine u Bosni i Hercegovini. Naše stručno znanje i iskustvo, te pripadnost Grupi UniCredit koja ima snažnu internacionalnu mrežu omogućavaju nam da obezbijedimo najbolja rješenja za finansijske potrebe naših klijenata. Pružanje najkvalitetnijeg nivoa usluge je naša glavna odrednica, a ovakvo priznanje koje je upravo došlo od naših klijenata najbolji je motiv da se i dalje usavršavamo u tom pogledu.˝


Marko Lovrić u Novom danu o kampanji Budućnost Srbije, protestima, opoziciji\nLovrić: Dovoljno poslušati Vučićev govor, jasno da je stranačka kampanja\nVesti Autor:N1 Beograd15. feb. 201908:38 > 08:40\nNovinar nedeljnika NIN Marko Lovrić ocenio je, govoreći o kampanji "Budućnost Srbije", da je dovoljno poslušati Vučićev govor i "biće jasno da je u pitanju stranačka kampanja". "Tako ovde funkcioniše stranačka politika. Predsednik je predsednik onih koji su glasali za njega", smatra Lovrić.\nOsvrćući se na obeležavanje Dana državnosti Srbije, kaže da, ako bismo praznik povezali sa donošenjem prvog srpskog Ustava, mogli bismo da zaključimo da nemamo šta da slavimo.\n„Za skoro 180 godina, ne možemo reći da smo politički mnogo napredovali“, kaže on.\nGrađani finansiraju Vučićevu kampanju, a funkcioneri neće da kažu koliko košta\nGovoreći o tekstu Filipa Balunovića za NIN, kaže da je on mlad, svež politički filozof, koji se osmelio da predloži šta bi se na ulicama moglo raditi kako se energija ne bi izgubila.\n„Njegov predlog je da se sa protestima ne prekine, ali da se transformišu u plenum, gde bi ljudi debatovali o tome u kakvom društvu žele da žive, kakvo bi društvo hteli da izgrade… To sve podseća na direktnu demokratiju. Kao što i on skreće pažnju, ne bi trebalo očekivati nekakav brz i lak uspeh. Ono što ovde nije sagrađeno za 215 godina, sigurno se neće sagraditi za dan, mesec, godinu“, kaže Lovrić.\nIpak, dodaje, ako ništa drugo, mogli bismo bolje da se upoznamo.\n„Skupina jeste veoma heterogena, čovek ne zna pored koga šeta. Ako bi bilo nekakve agore, mogli bi se bolje upoznati“, kaže on.\nGovoreći o situaciji u opoziciji, kaže da cela situacija sve više podseća na 2000. i godine koje su joj prethodile.\n„Izvesno je da, kada Vučić bude silazio ili padao sa vlasti, naspram njega će stajati nešto što možemo nazvati DOS 2. Kao što se desilo Miloševićevom režimu, Vučićevom režimu neće biti važno ko stoji naspram njega“, smatra Lovrić.\nKomentarišući kampanju „Budućnost Srbije“, Lovrić kaže da je dovoljno poslušati Vučićev govor i „biće vam jasno da je u pitanju stranačka kampanja“.\n„Tako ovde funkcioniše stranačka politika. Predsednik je predsednik onih koji su glasali za njega, Vlada je Vlada ljudi koji su glasali za nju, koji imaju koristi od nje i od kojih Vlada može da ima koristi. Institucije služe onima koji su ljude u tim institucijama doveli na vlast. To se neće ni brzo, ni lako promeniti, sigurno“, kaže on.\nLovrić dodaje da, nažalost, to što zakoni postoje, ne znači da se poštuju.\n„Nisu potrebni nikakvi novi uslovi, treba tražiti da se zakoni poštuju. Na papiru imamo sve što je potrebno za demokratiju, ali nažalost na papiru se ona ne podiže“, kaže Lovrić.\nBudućnost SrbijekampanjaMarko LovrićNINOpozicijaPrelistavanje štampeprotest Jedan od pet milionaSavez za SrbijuSporazum sa narodom


Blic:Grupa vladika traži Sabor SPC o Kosovu i Metohiji\nJanuar 23, 2018 12:05\n"Zahtev za održavanje Sabora nije direktno povezan sa potpisivanjem Apela za Kosovo i Metohiju, a na kojoj su svoj paraf stavile i pojedine vladike i sveštenstvo. Sabor je zatražen znatno ranije nego što je Apel sastavljen", piše Blic.\nPrema rečima jednog od vladika koji nije imenovan, zahtev za održavanje Sabora "nije ni za, ni protiv predsednika Vučića, i bilo bi pogrešno da se to tako timači".\n"Održavanje Sabora je prirodan sled, odgovoran odnos i odgovor na situaciju u kojoj se nalaze narod i država", naveo je taj vladika i istakao da "kosovsko pitanje ulazi u svoju završnu fazu i neophodno je da se Crkva odredi prema događajima".\n"Crkva mora jedinstveno da kaže koja je to granica do koje idemo, da pruži saborski odgovor na poziv predsednika za unutrašnji dijalog o kosovskom pitanju", rekao je vladika, prenosi Blic.\nJedan od vladika koji nije zatražio Sabor, blizak je mišljenju onih koji jesu, jer ističe da je činjenica da dok nema jedinstvenog, saborskog stava, "vladike nastupaju po svojoj volji i savesti".\n"Tako imamo i potpise na Apel, ali tako smo imali i istupanje mitropolita koje je izazvalo različite reakcije u javnosti, nepotrebne Crkvi. Crkvi nije potrebna politizacija", kaže vladika čija je eparhija na prostoru Srbije, navodi Blic.\nHaradinaj: Takse ostaju dok sam ja premijer 35\nMogerini: Dijalog jutro pošto PR ukine takse, zaključaćemo se 45\nTači: Suspendovaćemo takse ali je potrebno vreme 40\nKosovska Mitrovica: Pocepana zastava Srbije na keju 125\nSuvi Do: Obijena crkva, ukradeno nešto novca 42\nSrpske porodice u Gracu strahuju od upada kosovske policije 2426\nPriština ukida platni promet na severu, zabranjuje ulazak srpskih funkcionera i vozila sa srpskim tablicama? 2284\nZaev odbio kandidata VMRO-DPMNE za konsenzualnog šefa države\n17:08 February 18, 2019\n16:56 February 18, 2019\n16:43 February 18, 2019\nStefanović i Bilgič o saradnje u oblasti bezbednosti\n16:39 February 18, 2019


Sajber ponedeljak: Ako ste propustili Crni petak, imate šansu danas - Biznis Telegraf.rs\n02/12/19 | 11:16 ≫ 12:35\nSajber ponedeljak: Ako ste propustili Crni petak, imate šansu danas\nElektronska trgovina u svetu stalno raste i dostiže nivo od 13,7 odsto u maloprodaji, a očekuje se da će do 2040. godine dostići 95 procenata.\nAko niste iskoristili povoljnosti potrošačkog praznika Crnog petka, ne tugujte.\nSve je više kompanija koje su uvele sajber-ponedeljak, kada važe specijalni popusti za kupovinu onlajn. Taj vid kupovine u Srbiji je daleko manje popularan nego klasičan pazar, a razloga je više. Naši ljudi vole da sve što pazare – opipaju i probaju, a i sigurnost plaćanja im je veoma važna.\nMeđutim, kupovina u e-radnjama i na našem tržištu postaje sve popularnija. Ipak, po učešću e-trgovine u bruto društvenom proizvodu Srbija je s 0,77 odsto pri dnu u Evropi jer je u razvijenim zemljama Evropske unije taj procenat 4,11, a u Istočnoj Evropi 1,47 odsto.\nElektronska trgovina u svetu stalno raste i dostiže nivo od 13,7 odsto u maloprodaji, a očekuje se da će do 2040. godine dostići 95 procenata. Zbog toga ne treba sumnjati u to da će i u Srbiji taj vid prodaje rasti. Odeljenje USAID-a Program za ekonomsku saradnju nedavno je organizovalo konferenciju koja je bila posvećana razvoju te vrste prodaje u Srbiji, a tom problematikom sve više se bave i banke koje žele klijentima da obezbede što bezbednije plaćanje prilikom elektronskog trgovanja. Za dalji razvoj e-trgovine to je neminovno.\nKlijentima se preporučuje, između ostalog, da provere da li stranica s koje kupuju ima obavezne oznake koje omogućavaju bezbedno plaćanje. Ukoliko je oznaka kartice označena crvenom bojom, a pretraživač izbacuje signal da sertifikat nije validan, treba odustati od kupovine karticom.\nNe preporučuje se plaćanje karticom na nepoznatim sajtovima. Pri plaćanju nikada ne treba unositi PIN jer banka to nikada ne traži. Foto-kopiju kartice imejlom ne treba slati, a treba izbegavati deljenje troškova na računu kada svako plaća svojom kariticom. Ukoliko se kupuje roba iz inostranstva, potrebno je proveriti vreme i rokove isporuke da se ne bi dogodilo da božićni poklon stigne za Uskrs.\nPosle poraza od Zvezde "bacili oko": Real Madrid želi Lojda u svojim redovima kao zamenu za Kerola\n(UŽIVO) Partizan dao dva gola s penala, ali primio pet: Lud meč protiv Rubina u Turskoj


Anđela Aleksić, 15.12.2017. 0 2 min za čitanje\nIndustrijski kompleks iz 60-ih, smešten u planinskom predelu kineske oblasti Guangsi, donedavno je bio zvrjao prazan. Sada je pravi turistički biser!\nNapuštena arhitektura ima neki poseban čar koja je pravi izazov za sve arhitekte. Upravo nam takav primer stiže iz Kine. Naime, hotelska grupacaija Alila Yangshuo angažovala je Vector Architects za projekat rekonstrukcije i adaptacije starog objekta u nesvakidašnji hotel.\nOriginalni industrijski kompleks sastojao se od skupa objekata raspoređenih u skladu s potrebama fabrike šećera. Od samog početka projekta, arhitekte su želele da zadrže što više originalni karakter nekadašnje šećerane, tako da su značajan deo objekata rekonstruisali, a dodavali su tek poneke delove kako bi se zaokružio traženi program hotela. Rezultat je fantastičan!\nUmesto kopiranja starih tekstura, istu estetiku postigli smo upotrebom savremenih materijala.\nKako bi se uspostavio sklad između postojeće i nove strukture, novoizgrađeni aneksi donekle su imitirali postojeću, strateški spajajući nove delove sa starim, piše Inhabitat.\n„Da bismo stvorili osećaj konzistentnosti, umesto da jednostavno kopiramo stare materijale i teksture, trudili smo se da postignemo istu estetiku kroz savremene materijale i metode gradnje, zadržavajući karakter starog dela.“, istakle su arhitekte.\nU glavnom objektu smešteni su recepcija hotela, kafe, bar, galerija, biblioteka i višenamenska sala koja je na raspolaganju za organizovanje raznovrsnih svečanosti.\nU samom srcu hotela nalazi se ribnjak koji je nastao od prostora koji se nekada koristio za pakovanje šećera.\nRaspored i organizacija soba uspostavljeni su tako da one komuniciraju s okolnom prirodom. U centralnom objektu nazvanom Sugar House Retreat nalaze se luksuzne sobe s balkonima koji nude prekrasan pogled na planinski predeo Kine.\nGarden Townhouse sadrži apartmane koji gledaju na ribnjak, dok prizemni izlaze na mirnu baštu u kojem preovladavaju bambusi.\nHotel je otvoren za javnost sredinom 2017. godine, a turisti opsedaju ovu brdovitu oblast Guangsi u potrazi za odmorom i relaksacijom u prirodi.\nFoto: Alila Yangshuo hotel\nAdaptacija stana u Mariboru koja otkriva lepotu arhitekture 19. veka\nDejvid Čiperfild rekonstruiše građevine na Trgu svetog Marka u Veneciji\n#adaptacija #Alila Yangshuo #Guangsi #hotel #kina #promena namene #redizajn #rekonstrukcija #secerana #Vector Architects\nNogare za sečenje drva kao inspiracija za nameštaj od aluminijumskih cevi\nOva crna kuća poigrava se ustaljenim principima projektovanja\nTransformacija: Kako je stara kuća iz 1930. dobila moderan izgled\nVertikalno selo od šarenih betonskih blokova ulepšaće njujoršku panoramu\nZgrada koja povezuje nebo i zemlju u „beskonačnoj petlji“


* štogod | 5 manje poznatih stvari ... o nK\nPre par meseci mi se baš svidela serija prozivki na ovu temu ... "meme", štogod to značilo ... igrica u kojoj kažeš 5 zanimljivosti svog života i prozoveš 5 narednih blogera da šire virus. Nisam primetio da sam dobio poziv, no želeo bih da vidimo kako bi izgledala lista iz ugla moje tastature ...\nOsećam se izuzetno prijatno što sam doživeo da budem zabeležen kao književni lik - "Basna o lovu na medveda" - i evo lagane zagonetke da me pronađete među likovima iz Basne :-)\nPrva ploča koju sam kupio beše "Strange Days" od The Doors. Nije uopšte slučajno... Za deveti rođus dobio sam gramofon i prve ploče uz to "The Muppet Show" i "Mojoj mami umesto maturske slike u izlogu" (prvi album Balaševićevog "Ranog mraza" - posebno interesantan pošto sam tu ekipu već dobro poznavao jer su igrali mali fudbal na igralištu ispred moje zgrade i u pauzi se zezali s klinčadijom iz kraja :-) ... Ubrzo sam dobio i "Plavu" kompilaciju od The Beatles, što mi jeste bilo zabavno, ali ništa specijalno, sve dok ne dobih "The Greatest Hits" od Doorsa - Morrison postade moj instant heroj i svet više nikad nije bio isti :-D ... a nekako sam u isto vreme nabavio i veću količinu Alan Fordova - odličan mix!\nOd neostvarenih snova da sam imao veliku želju da se bavim crtanjem stripova ... istina da moram priznati da sam pomalo zahrđao ali još uvek bih voleo da se ozbiljnije latim olovke. Razmišljam i o klarinetu, koliko god se to ne bi svidelo komšijama - jednostavno obožavam tu boju tona, pamtim je od ranog detinjstva dok je svirao moj deda... A otkako sam intenzivnije s tastaturom privlači me i klavir. Pa - šta od toga postignem - biću srećan :-)\nStručno zvanje koje sam stekao završetkom srednje škole beše (parafraza) "radnik 4. stepena stručnosti za električne uređaje na borbenim motornim vozilima" ... više manje slično, uglavnom posledica što sam pohađao vojnu školu za majstore ... zaista lepo zezanje s društvom, ali guba je bila posle što smo morali da odradimo i vojni rok. Nakon toga sam šljakao uglavnom po kamionima raznim, i uspeo da se razočaram u odnos tehnike koja nam je bila dostupna u školskom centru i bede u realnim radnim jedinicama, pogotovo kad su odlučili da zarate a nemaju rezervne delove u magacinima. Stoga sam lagano ispao iz te priče i zaputio se da studiram nešto u vezi kompjutera... nakon 10 godina i diplomirao ;-)\nNisam sportski tip, no da nabrojim - dosta sam planinario (Fruška gora je izazov, zna se :-) pre više od 2 decenije, malo ronio, malo skakao iz aviona ... pa gomilu godina baš ništa ... uspešno uništio leđa ... pre 2 meseca sam otišao na jednu šetnjicu po Fruškoj i shvatio da je to ozbiljni napor ... te sam skontao da je vreme da ispeglam kičmu i da smireno dočekam stotu, znači biće to konačno joga, neprevaziđena stvar ;-).\n... to je to. Da se vratim na "meme" priču - pošto ovu listu nisam načinio po pozivu, neću nikoga direktno pozvati da učini istu stvar ... no samo napred, učini to ako već nisi :-)\npreostalo | Sledeći | Prethodni | Komentari (5) | Trekbekovi (0)\nRe: 5 manje poznatih stvari ... o nK\ndmc | 01/04/2007, 21:23\nCek zar ne bese.. 5 stvari o sebi koje nikad ne bi rekao inace? :)))\nbubi | 02/04/2007, 00:56\nDa da nesto pikantno:)))\nnK | 03/04/2007, 20:38\nUuu, voleo bih i ja to da čujem, yes :-)))\nraba | 15/04/2008, 20:40\nzna li neko nesto o drugim nagradnim igrama,gde se salju kodovi o kg-ima kupljene plazme i dobijes poklon\nnovikorisnik | 17/04/2008, 12:55\nHehe, pravo mesto za takvo pitanje, nema šta :-)


zakon o saobracaju | Državna i lokalna uprava | Vlada | Nisam Ovca\nzakon o saobracaju3.3.2011\nPostavio primedbu: mica - San Diego\nPrimedba se odnosi na organizaciju: Vlada Republike Srbije\nKategorija: Državna i lokalna uprava | Vlada\nBroj čitanja primedbe: 4077Po novom zakonu o saobracaju duzni smo da vozimo sa upaljenim svetlima.Dokazano je da automobil sa upaljenim svetlima trosi vise goriva jel alternator proizvodi vise struje kada su svetla upaljena a to opterecuje motor i povecava potrosnju.Dolazimo do zakljucka da trgovci benzinom deluju na donosioce zakona da usvoje ovakav zakon i sebi obezbede vecu prodaju ionako preskupih derivata.Znamo da nisu svuda doneseni ovakvi zakoni.U Hrvatskoj naprimer duzni ste upaliti svetla po danu samo ako je magla ili kisa. Ostavite svoj komentar\n3.3.2011 - svetla\ndalek - Tesko je proceniti kada su svetla potrebna a kada ne. Meni licno znaci kad vidim blesak svetla ujutro u beogradskom sivilu. Zaista mnogo znaci i nerviram se strasno kad neki seljak ne upali svetlo. E sad u najsvetlijem delu dana je pitanje, da li treba ili ne treba, nekad mozda i kad je sunce jako znaci ko bi znao...\n18.7.2011 - Svetla po danu\nDeda Mraz - Postovani,\nkoliko sam ja upoznat sa zakonom u Hrvatskoj, nama susednoj zemlji, kod njih je pravilo da svetla tokom dana moraju biti upaljena samo u zimskom racunanju vremena, a kada se predje na letnje racunanje onda nije obavezno zakonom, ali nije kaznjivo.\nU Crnoj Gori, opet, situacija je kao kod nas, ali za to postoji bezbedonosno opravdanje, tj. njihovi putevi, posebno primorski deo magistrale je ispresecan tunelima i vozaci cesto zaborave da upale svetla kada udju u tunel - vozaci cesto zaborave i u Beogradu nocu da upale svetla jer je velika vecina gradskih ulica osvetljena tako da i ne primete da ih nisu upalili.\nDa se vratimo na bezbednost na putevima, ako vec imamo neobrazovane kadrove koji donose Zakone, mogli bi da ih prepisemo iz razvijenijih zemalja jer i u evropskim zemljama nije svuda taj isti zakon kao kod nas. Oni vode racuna o bezbednosti i koriguju od drzave do drzave. Primer Norveske koja je na severu je da su tamo obavezna svetla ali tamo priroda utice na to - kratak dan, a leti dan kada nemaju kisu slave kao LETO. Tamo je normalno da tokom leta imaju svega par dana kada nije padala kisa.\nDa zavrsimo sa Norveskom, upravo iz ovog primera, Norvezani imaju obicaj da kazu: "Ove godine, leto je bilo u petak". :)


Brzi antigenski test na COVID-19 - Labomedica laboratorija i poliklinika\nBrzi antigenski test na prisustvo virusa COVID-19 možete uraditi u prostorijama laboratorije i poliklinke Labomedica sigurno, brzo i bez čekanja.\nTestiranje možete izvršiti bez zakazivanja ili u zakazanom terminu kada Vama odgovara u našoj laboratoriji.\nBrzi antigen test cena\nSARS-CoV-2 Antigen 1.500 din\nUkupna cena: 1.500 din\nRezultate testa dobijate za 30 minuta putem emaila, ili ih možete preuzeti lično u našoj laboratoriji.\nŠta je brzi antigenski test na Covid-19?\nBrzi antigenski test je mikrobiološka analiza kojom se detektuje prisustvo antigena (dela proteina jezgra) virusa COVID-19 iz uzorka nazofaringealnog brisa (nosnog dela ždrela) pacijenta.\nTokom svog razmnožavanja koronavirus proizvodi COVID-19 antigene na sluzokoži disajnih organa. Detekcija ovih antigena na uzorku sa nazofaringealnog brisa pokazuje da je virus prisutan u organizmu pacijenta.\nKada je potrebno uraditi brzi antigenski test na prisustvo virusa Covid-19?\nAntigenski test na COVID-19 je potrebno uraditi:\nUkoliko ste bili izloženi većem riziku od infekcije virusom COVID-19 tokom aktivnosti sa većim rizikom (npr. putovanja, masovna okupljanja, veliki društveni događaji ili boravak u zatvorenim ili slabo provetrenim prostorijama).\nUkoliko Vas je zdravstveni radnik uputio ili preporučio na antigensko testiranje usled sumnje na moguću infekciju koronavirusom.\nUkoliko Vam je potreban test radi prijema u zdravstvenu ustanovu.\nUkoliko Vam je antigenski test neophodan za putovanje.\nKoliko traje testiranje i kako se radi brzi antigenski test na Covid-19?\nProcedura testiranja na prisustvo COVID-19 antigena u slučaju brzog antigenskog testa traje do 15 minuta.\nZa potrebe brzog antigenskog testa na prisustvo COVID-19 antigena se uzima uzorak sa sluzokože nazofarinksa (nosnog dela ždrela), a zatim vrši mikrobiološka analiza brisa na prisustvo antigena virusa.\nProcedura je u potpunosti bezbolna, i ne zahteva posebnu pripremu pacijenta. Prethodno zakazivanje nije neophodno. Brzi antigenski test možete uraditi u prostorijama Labomedice u prethodno zakazanom terminu – bez čekanja. Rezultate antigenskog testa dobijate za 30 minuta.\nZakazivanje testa i sve informacije o brzom antigenskom testiranju na COVID-19 možete dobiti putem emaila ili na brojeve telefona: +381 11 30 88 304 ili +381 66 11 12 16.\nBrzi antigenski test – cena\nCena brzog antigenskog testa na COVID-19 u laboratoriji Labomedica iznosi 1.500 rsd.\nRezultati brzog antigenskog testa na Covid-19\nRezultate brzog antigenskog testa dobijate u periodu od 30 minuta. Možete ih lično preuzeti u prostorijama laboratorije Labomedica, a možemo Vam ih dostaviti i na željenu e-mail adresu.\nŠta predstavljaju i kako se tumače rezultati brzog antigenskog testa na Covid-19?\nRezultat brzog antigenskog testa se izražava kvalitativno – kao pozitivan ili negativan.\nPozitivan rezultat brzog antigenskog testa znači da je u uzorku detektovan antigen virusa COVID-19, što ukazuje na trenutno prisustvo virusa u organizmu.\nNegativan rezultat brzog antigenskog testa znači da u testiranom uzorku nije detektovan antigen virusa COVID-19.\nNakon rezultata brzog antigenskog testa lekar može dodatno zahtevati serološke testove na prisustvo antitela (SARS Cov-2 IgM i SARS Cov-2 IgG) ili PCR test koji će dodatno potvrditi rezultat dobijen analizom SARS-CoV-2 antigena.\nNiste sigurni koji od testova na Covid-19 Vam je potreban?\nSumnjate na infekciju virusom COVID-19? Želite da proverite stepen imunizacije nakon vakcinacije ili preležane bolesti? Ili Vam je samo potreban antigenski test zbog putovanja u inostranstvo?\nNe ustručavajte se da kontaktirate stručno osoblje Labomedice koje Vam stoji na raspolaganju putem telefona +381 11 30 88 304 i +381 66 11 12 16 za sve informacije o COVID testovima i izboru testa koji Vam je potreban.\nViše informacija o koronavirusu možete pronaći na našem sajtu.\nSve najnovije statističke podatke i smernice Ministarstva zdravlja Republike Srbije vezane za virus COVID-19 možete pronaći na sajtu.


Zimska ishrana mliječnih krava\nU zimskom periodu ishrane krava osnovno hranivo je silaža od kompletne kukuruzne biljke. Lucerkino sijeno u našim usovima služi kao dopuna kabastoj hrani. Njegova količina u velikoj mjeri zavisi od vremenskih prilika koje mogu biti presudne za spremanje većih količina sijena. Pored ova dva kabasta hranjiva obavezno se upotrebljava kompletna krmna smješa sa 18% proteina. Najbolja proizvodnja mlijeka u zimskom periodu ishrane postiže se kada se zadovolje potrebe u kabastoj hrani sa 50% silaže i 50% sijena. Ovo podrazumeva da je hrana kvalitetna po hranljivoj vrijednosti i ukusu.\nNije baš lako obezbediti kvalitetnu silažu od kompletne kukuruzne biljke. Ima godina kada nepovoljne vremenske prilike u mnogome komplikuju proizvodnju kvalitetne silaže. Sušni period u raznim fazama razvoja kukuruza utiče da bude malo klipa u odnosu na ukupnu masu biljke. Zatim, stočari su često prinuđeni da ne poštuju stadijum voštanog zrenja zrna kukuruza što je optimum prilikom siliranja. Struka i nauka insistiraju da se prilikom siliranja kompletne kukuruzne biljke siliranje obavlja u stadijumu voštanog zrenja.\nDobrom ishranom vršimo prevenciju i održavamo jedinke stalno u dobroj kondiciji. Uvijek težimo da postignemo što pozitivniji hranidbeni bilans sa što manje inputa, ali taj pozitivni bilans treba da ide u što veću produkciju mlijeka a nikako za kompenzovanje nedostataka u drugim tehnološkim segmentima proizvodnje. Glavni preduslov za uspješnu proizvodnju je dobar zdravstveni status farme i dobro zdravstveno stanje svake jedinke.\nNema govora o bilo kakvoj proizvodnji bez zdravih životinja i zdravog zapata.Hranidba treba da je takva da svaka jedinka iz zime izađe u dobroj kondiciji jer samo tako se mogu očekivati dobri proizvodnji rezultati. U zimskom periodu kod muznih grla treba češće pregledati zdravstvemo stanje papaka jer zbog eventalnog mržnjanja podloge objetka grde krave obitavaju može doći do oštećenja papaka.\n1643 Pročitaj više


UPOMOC!!!! LJ U B O M O R A !!!!!!!!!!!!!!\nTema: UPOMOC!!!! LJ U B O M O R A !!!!!!!!!!!!!!\n02.07.2006., 22:25 #1\nVerujem da se cesto govorilo o tome, ali... Ljubomora i sta sa njom? Posle pet meseci deckova ljubomora ne samo da ne jenjava, naprotiv, postaje jos gore. Duri se zbog svega- samo sto nije zadavio komsijinog psa, smatrajuci da mu (psu) poklanjam isuvise neznosti , koja je rezerisana samo za njega! Od mahanja tapijom o vlasnistvu mi bude muka, ali, jos jednom, poslednji put, postoji li nacin da se ljubomora iskoreni?\n02.07.2006., 22:28 #2\nRe: UPOMOC!!!! LJ U B O M O R A !!!!!!!!!!!!!!\n02.07.2006., 22:33 #3\nto ti je neizlečiva bolest......\n02.07.2006., 22:34 #4\nNema šanse, batali ga...\n02.07.2006., 22:34 #5\nnije tacno!ja sam bila ljubomorna pa vise nisam\n02.07.2006., 22:35 #6\nZar ne bi bilo lakse da se bebama, jos u porodilistu na neki nacin onesposobe centri za ljubomoru ili vec tako nesto?\n02.07.2006., 22:35 #7\n02.07.2006., 22:36 #8\n02.07.2006., 22:37 #9\nSta je sledece... ljubomoran na sopstvenu decu...\n02.07.2006., 22:39 #10\n[font=Comic Sans MS]znam ja! znam ja! to se lechi OKLAGIJOM!!!! [/font]\n02.07.2006., 22:43 #11\npa ebi ga videla sam da je to zaista glupo i besmisleno.videla sam da se bzvz trosim na gluposti,to je islo polako...kad sam shvatila da je on svestan da ima okolo divnih devojaka ali da sa ja TA!\ninace moj muz nije uopste ljubomoran ali UOPSTE i zna to da smeta\n02.07.2006., 22:44 #12\nNisu mislili na tebe vec na njega. :wink:\n02.07.2006., 22:55 #13\nOriginal postavio Gordi\nIskreno, padalo mi je na pamet da se opaucim po glavi... uglavnom se setim zasto smo zajedno i koliko bi voleli da ovo uspe, On ima problem sa viskom ljubomore, ja sa manjkom iste...\n02.07.2006., 23:16 #14\nBegaj ti iz te veze što pre! Pa, kad on ne može sa tvojim kučetom da se nosi, šta će biti kad te " startuje" (stvarno ili se njemu to samo učini) neki drugi frajer?? A tek ako se udaš za dotičnog ljubomorka... :-?\nZapamti: sve što ti smeta pre braka-u braku se neće promeniti na bolje. Ili će ostati takvo kakvo je ili će se pogoršati...Pa, ko može- nek izdrži...\n02.07.2006., 23:17 #15\nU principu u zivotu je najbolje ako situacija dozvoljava da se neprijatelju suprotstavis njegovim oruzjem. Ako nista bar je edukativno za njega.\n02.07.2006., 23:18 #16\n...@euridika, da ti je svevlad muz on bi bio ljubomoran i cvece kad zalivash...\n...kikiki...ovo je neka interna shala...\n...ljubomora jeste veliki problem, i jako tesko ces to resiti... ranije su to zene resavale, ne samo oklagijom kako livija kaze, nego sekirce pa u celo, kad im muz pretera...ebg zivot je ponekad surov...\n02.07.2006., 23:23 #17\n02.07.2006., 23:46 #18\nLjubomora uvek postoji ali do odredjene granice....\n03.07.2006., 00:05 #19\nZapreti mu, pa ako te ne shvati ozbiljno shutni ga medj' nogare.\n03.07.2006., 00:05 #20\nDal' se nocu njoj netko prikrada\nNikad necu znati dal' je moja\nI sve je to zbog tebe, ljubomoro.\nI sve je to zbog tebe, ljubomoro.''\n03.07.2006., 00:21 #21\n[font=Comic Sans MS]TAKO JE, reci TI meni! shta se ja tu pRavim..... [/font]\n03.07.2006., 00:26 #22\n...pa domacica valjda...ajd umesi nesto sa tom oklagijom...\n03.07.2006., 01:17 #23\njaaaoooooj ljubomora....sto mi to nesto poznato.....\npriznajem, ja sam ljubomorna....i ne ponosim se time....\ni cini mi se (ustvari znam sigurno) da gusim svog decka takvim ponasanjem...ali sta cu, to je jace od mene....za sada...iskreno, trudim se maximalno da tu svoju osobinu iskorenim i mislim da mi ide od ruke...polako, ali sigurno...\ncinjenica je da ljubomora uvek postoji u "normalnim" vezama i TREBA da postoji, naravno u malim dozama, koliko da raspiri ljubav ponekad.....\nali ako se doza poveca, to ubija oboje u vezi....\nsmatram da ljubomoru moze da izleci JEDINO I ISKLJUCIVO osoba koja ima tu ruznu osobinu..i sve polazi iz njene glave....ako ona to zeli, uspece......\nali ako ne zeli.....NIKO je nece promeniti.\ntako da, euridika, razgovaraj sa njim i reci mu da ti to smeta. Ako te voli i razume, sam ce shvatiti da treba da se promeni, a ako ne...onda ti i ne treba...\n03.07.2006., 01:27 #24\nReci mu good bye i traži dalje...\n03.07.2006., 07:07 #25\ninace moj muz nije uopste ljubomoran ali UOPSTE ne zna NIŠTA, pa mu to i ne\nSi OVO 'tela reći ?!?


Razigrana Zvezda razbila Slask na početku priprema - NOVA portal\nFudbal Autor:Nova 22. Jan. 202116:50 > 17:02\nFudbaleri Crvene zvezde savladali su Slask rezultatom 4:0 u prvom pripremnom meču pred drugi deo sezone. Dijego Falčineli postigao dva gola, po jednom strelci Mirko Ivanić i Milan Pavkov.\n“Bomba” na pomolu, Zvezda hoće paragvajskog Mesija?\nPosle prve faze priprema, Dejan Stanković je tim odveo u Antaliju, gde se igraju četiri provere.\nPrvi rival je Slask, a Stanković je odlučio da meč počne sledeća postava – Borjan, Gajić, Degenek, Pankov, Rodić, Sanogo, Kanga, Ivanić, Ben, Bakajoko, Falčineli.\nNa klupi su bili Popović, Gobeljić, Milunović, Eraković, Petrović, Odada, Stanković, Nikolić, Srnić, Gavrić, Vukanović, Pavkov, Krstović i Lazetić, a u drugom poluvremenu su šansu dobili svi sem Stankovića i Lazetića.\nNakon samo 20 minuta Bakajoko je, najverovatnije zbog povrede, napustio igru, a umesto njega na teren je ušao Željko Gavrić.\nFudbaleri Crvene zvezde stigli si do vođstva u 34. minutu meča nakon kornera El Fardu Bena, sjajnog skoka Miloša Degeneka i realizacije Mirka Ivanića, koji je dočekao loptu na drugoj stativi i bez većih problema pogodio suprotan ugao.\nЦрвена звезда – Сласк 1:0 Мирко Иванић #CZV #SWR #SofaScore pic.twitter.com/9ZwbKJpuZV\n— Red Star Belgrade (@RSBForum) January 22, 2021\nPrethodno, Zvezda je oštećena za penal kada je Ben dobio loptu u prostor, obišao golmana Slaska koji ga je oborio, ali dama koja deli pravdu na današnjem meču Sedef Kiranoglu je samo odmahnula rukom.\nNa 2:0 u 45. minutu povećao je Dijego Falčineli u akciji koju je praktično sam započeo savršenim “spuštanjem” lopte grudima za Kangu. Gabonac je uposlio Gajića, on centrirao, a Falčineli iz kaznenog prostora uputio savršen udarac veliku prednost crveno-belih.\nУЖИВО: Црвена звезда – Сласк 2:0 Фалћинели pic.twitter.com/U50eUqTBOP\nZvezda je do trećeg gola mogla na samom početku drugog poluvremena, ali je odbrana Slaska uspela da izbaci udarac Željka Gavrića sa gol linije.\nOno što nije uspela tad, jeste u 58. minutu, kada je Milan Gajić uputio savršenu dijagonalu, Ivanić prosledio loptu ka Rodiću, levi bek crveno-belih protutnjao po levom boku i kao na tacni poslužio Falčinelija, koji je sa par metara loptu prosledio u gol.\nУЖИВО: Црвена звезда – Сласк 3:0 Фалћинели pic.twitter.com/Te7bknSSna\nOdmah potom izvršena je izmena tokom koje je na teren izašlo sedam novih igrača, među kojima su Ričard Odada i Slavoljub Srnić, dva pojačanja tima sa Marakane u zimskom prelaznom roku.\nDo četvrtog gola Zvezda je stigla u 73. minutu preko Milana Pavkova, koji je, nakon akcije Erakovića i Petrovića dobio odlićan pas u prostor od strane Veljka Nikolića i rutinski pogodio mrežu rivala.\nУЖИВО: Црвена звезда – Сласк 4:0 Павков pic.twitter.com/zEDqrBLlTR\nTim rezultatom i okončana je prva provera sastava Dejana Stankovića.\nNakon ove utakmice, crveno-beli će odigrati još tri susreta, rivali će biti Ufa, Maribor i Šahtjor, nakon čega sledi povratak u Beograd.\nCelu utakmicu možete pogledati na snimku ispod:\nAksel BakajokoFK Crvena zvezdaFK SlaskLiga Evrope


Odeća | Ženska : Narandžaste pantalone 30.06.2020 - ID 97591388 - KupujemProdajem\nOdeća | Ženska > Pantalone > ID oglasa: #97591388 (postavljen: pre nedelju dana)\nOčuvane, kvaltetne, letnje, tričetvrt pantalone. Veoma prijatne i udobne. Guma u struku.\nŠirina struka kad se raširi - 42 cm\nŠirina kukova - 52 cm\nDužina - 79 cm


U Americi postoji sistemski problem rasizma\nČuveni američki glumac Dastin Hofman smatra da u Americi postoji sistemski problem rasizma koji nije prisutan samo na dodelama Oskara. Dvostruki oskarovac u nedelju uveče nije prisustvovao ceremoniji niti je gledao prenos, ali je bio na istom mestu gde i ovogodišnji dobitnik počasnog Oskara, koji je takodje bojkotovao ceremoniju.\n„Otišao sam da gledam meč Njujork Niksa i tamo video svog prijatelja Spajka Lija koji se obukao za dodelu Oskara, ali je umesto toga gledao meč „, rekao je sinoć Hofman Asošijejted presu. Li je prisustvovao utakmici na Medison Skver Gardenu u Njujorku u crnom smokingu, a tu je bio i komičar Trejsi Morgan, koji je takodje učestvovao u bojkotu.\nOvogodišnja dodela Oskara prošla je u znaku polemika o nedostatku rasne i etničke raznolikosti u Holivudu. Američka akademija na meti je žestokih kritika jer su drugu godinu zaredom iz nominacija izostavljeni glumci koji nisu belci. „Uvek je bilo rasizma. To je slika ove zemlje“, rekao je Hofman. Na pitanje kako bi bilo moguće unaprediti raznolikost u Holivudu, glumac je odgovorio da se „menjamo samo onda kada nas oni koji su ugnjeteni nateraju na to“.\nHofman je dobitnik dva Oskara za najboljeg glumca u filmovima „Kramer protiv Kramera“ 1979. i „Kišni čovek“ 1988. godine.


Beta\t 22. jula 2016. 19:50\nAlardajsov prvi meč na klupi biće rijateljska utakmica na Vembliju 1. septembra, protiv još neimenovanog protivnika.\n“Počastvovan sam. Nije tajna da je ovo nešto što sam oduvek želeo. Ovo je za mene najbolji posao u engleskom fudbalu. Učiniću sve što mogu da pomognem Engleskoj da igra dobro i našoj naciji podari uspeh koji naši navijači zaslužuju. Iznad svega, želim da ljudi i cela zemlja budu ponosni”, rekao je Alardajs.\n“Njegove sjajne trenerske kvalifikacije, medju kojima su i njegova mogućnost da potpunosti ostvari potencijal igrača, razvije jak timski duh i prigrli moderne fudbalske metode koje poboljšavaju igru, učinile su ga izuzetnim kandidatom”, rekao je Glen.


ACO Akademija i izložbeni prostor na tržištu Srbije - Gradjevinarstvo.rs\nPosle 16 godina poslovanja u Srbiji i Crnoj Gori, kompanija ACO je krajem prošle godine uz prisustvo mnogobrojnih partnera i saradnika svečano otvorila svoj novi izložbeni prostor, čime je i zvanično označila početak rada ACO Akademije.\nPored toga imali su priliku da čuju o budućim trendovima u upravljanju površinskim vodama i dizajniranju gradova budućnosti od redovnog profesora Imperial koledža u Londonu. prof. dr. Čedomira Maksimovića u njegovom predavanju "Blue Green Solutions" – sistemski pristup održivom i efikasnom razvoju urbanih sredina.


O nama – Cars & Coffee Serbia\nPo prvi put, cars&coffee događaj spaja dve različite, a ipak veoma slične automobilske kulture. Njih vezuju velika ljubav, posvećenost i znanje, a najviše želja da svoju strast prenesu kroz razgovor, druženje i razmenu mišljenja, kako međusobno tako i sa svakim ko u sebi nosi iskru poštovanja prema automobilima.\nKao automobili iz minulih epoha, oldtajmeri su pokretna umetnička dela, spomenici tehničke kulture i ogledalo razvoja automobila kroz decenije iza nas. Posebno atraktivni zbog svog romantičnog izgleda, klasični automobili su prizor koji nikoga ne ostavlja ravnodušnog i najbolji način da se posmatrači svih generacija (ponovo) zaljube u automobile.\nUkusno modifikovani i moderni sportski automobili ističu individualnost, posvećenost tehnologiji i njenoj praktičnoj primeni. Oni su pažljivo osmišljavani da privuku pažnju svojim izgledom i zvukom, te detaljima koji ih čine jedinstvenim u pravom smislu te reči.


Izvor: Srbija danas arhiva vesti 13.01.2021 - Naslovi.net\nIzvor: Srbija danas arhiva vesti 13.01.2021\nMilo Đukanović neće potpisati Predloge odluka Ministarstva odbrane za razrešenje načelnika Generalštaba Vojske Crne Gore. Predsednik Crne Gore Milo Đukanović neće potpisati Predloge odluka Ministarstva odbrane za razrešenje načelnika… »\nMijatović navodi da je naša država Haškom tribunalu šakom i kapom davala poverljivu dokumentaciju, te da se to nije merilo kilogramima, već tonama. Zoran Mijatović, nekadašnji načelnik beogradskog centra DB i pomoćnik šefa tajne policije Jovice… »\nĐukanović je odbio da potpiše više zakona koje je usvojila nova većina, kao i više odluka nove Vlade, uključujući i one o povlačenju ambasadora i smenama u Vojsci. Premijer Zdravko Krivokapić uputio je poziv na sastanak predsedniku Crne Gore… »\nNaime, utvrđeno je kako tranzistor u upravljačkom sklopu može da se pregreje, što za posledicu ima isključivanje serva. Dok je za većinu vlasnika vožnja u Mercedesu S klase čisto uživanje, za neke je ovaj automobil izvor noćnih mora. U tu… »\nLider LDP jeste imao bolove i primao je terapiju, ali su izvršene sve pretrage, urađena mu je magnetna rezonanca pluća, krvnih sudova, stomaka... - Lider LDP Čedomir Jovanović, koji je na lečenju u KBC "Dragiša Mišović", u stabilnom je stanju, a… »\nPredsednik opštine Medveđa Nebojša Arsić uručio je zahvalnicu udruženju i kompaniji CarGo i Hilandaru za pomoć i brigu o deci opštine Medveđa. Kompanija CarGo Technologies i Udruženje građana CarGo u saradnji sa manastirom Hilandar donirali su… »\nŽurite na posao? Pa odletite tamo: General Motors predstavio leteći taksi (video)\nPreletite saobraćajne gužve! Radi se o letećem automobilu koji radi na principu drona: Za pogon koristi baterije od 90 kW i četiri propelera, a može da dostigne brzinu i od 100 km/h, a kao što se u naslovu navodi u pitanju je leteće vozilo koje… »\nTrenutno je u Vojvodini aktivno 13.902 slučajeva. Institut za javno zdravlje Vojvodine saopštio je danas da je tokom prethodnog dana u Vojvodini registrovano 455 novih slučajeva, kao i da je najveći broj registrovan u Novom Sadu - 131. Trenutno u… »\n13.01.2021 Srbija danas, kategorije


KREATIVNOST: Od arhitekte do sopstvenog posla - ePancevo\nKačarevačka firma „Francfeld“ iz Kačareva bavi se izradom dekorativnih predmeta. Ovo je porodična firma koja je pokrenuta zahvaljujući lokalnoj samoupravi i stimulativnim sredstvima koje obezbeđuje Grad Pančevo.\nSanja Aleksovski, preduzetnica firme „Fransfeld“ izjavila je da kao arhitekta nije mogla da se dovoljno kreativno ispolji, pa je odlučila da pokrenem sopstveni biznis i tako je nastala ova mala radionica.\nKonkretno se bavimo proizvodnjom i izradom dekorativnih predmeta najviše korišćenih u cvećarstvu i najviše ih koriste dekorateri – dekorateri rođendana, dečjih proslava, venčanja, krštenja i to bi bilo to.Naši proizvodi jesu ekološki, koristimo drvo koje je već otpadno drvo.Materijal koji koristimo u proizvodnji naših dekorativnih predmeta uglavnom je prirodan materijal i to je drvo pretežno. Znači, drvo, lesonit, medijapan, kanapi, drveni štapići, sve se svodi, 90% se svodi na prirodne materijale, kaže Sanja Aleksovski.\nOvaj posao je čak i jedna vrsta reciklaže zato što se već koristi drvo koje je iskorišćeno i koje izlazi iz pilana kao otpad.\nSuprug i ja smo počeli da kreiramo neke proizvode ručno i sa nekim skromnim alatima koje smo imali i odlučili smo da se ozbiljnije pozabavimo time, ali nismo imali dovoljno sredstava da uradimo neki veći korak.Saznali smo da Grad Pančevo raspisuje konkurs, prijavili smo se i dobili smo sredstva i ta sredstva su nam mnogo značila zato što smo kupili lasersku mašinu za finu obradu drveta gde smo mogli da ispoljimo to jest da realizujemo svaku našu ideju koju smo imali, jer to sa običnim mašinama nismo mogli da izvedemo. Ali sada više nemamo ograničenja. Sve što zamislimo i poželimo možemo da isečemo i da napravimo sa tom mašinom.U našoj radionici radimo moj suprug i ja, dodala je Aleksovski.\nZa sada u ovoj fimi trenuntno rade samo Sanja i njen suprug i ja radimo. Međutim pojavilo se veliko interesovanje na tržištu za proizvode jer su originalni, jedinstveni, drugačiji, povoljni, zanimljivi i zato su vlasnici vrlo odgovorni.Ako potražnja bude veća za proizvodima sigurno će se zaposliti još ljudi.


Nikola Bursać: Gledao sam finale Lige šampiona 2013. godine i zamišljao sebe na njihovom mestu – CZBG portal\npetak 12.10.2018\tNema komentara na Nikola Bursać: Gledao sam finale Lige šampiona 2013. godine i zamišljao sebe na njihovom mestu\nCrvena zvezda – Jug. Finalna utakmica, 1. jun 2013.\nNe baš slavno je započela, ali slavljenički je završila takmičenje.\nCrvena zvezda prvi put podigla je pehar Lige šampiona!\nTada, sa tribina na Banjici, igrač VK Zemun, svedočio je pisanju neke nove istorije vaterpola i Lige šampiona, nakon koje će Crvena zvezda napraviti pauzu od punih šest godina.\nVelika imena. Odluke u poslednjim sekundama. Finte iskusnih vaterpolista. Budući najbolji igrači sveta. Sve je to zastalo „na tren“, kako bi šest godina kasnije dočekalo dečaka, koji je sanjao velike snove!\nPrethodne sezone, VK Crvena zvezda, u svoje redove dovela je novog centralnog beka (3). Još jedan dečko spartanskog duha. Tu, da stane na crtu svojim, ne baš tako davnim željama, Nikola Bursać zaigraće protiv velikih sila.\nVK Crvena zvezda ponovo igra Ligu šampiona!!\nIzvor: CZBG, Radovanović D.\nOd kako je žreb u Barseloni odredio protiv koga će Zvezda igrati u svojoj grupi, javnost je uverenja da je baš ovo „grupa smrti“.\n„Činjenica je da je grupa jaka, ali ne bih je nazvao „grupom smrti“. Smatram da su sve ekipe u ovom nivou takmičenja dobre i svakako imaju šta da pokažu. Biće teško, ali za to smo i trenirali! Pokazaćemo svoj maksimum, pa ćemo videti. Nećemo nikome okretati leđa iz razloga što su oni favoriti.“ kaže Bursać i dodaje:\n„Ne bih mnogo komentarisao prvu utakmicu, u kojoj dočekujemo Pro Reko. Mi smo potpuno nova ekipa i stim u vezi, nismo još uvek imali nijednu zvaničnu utakmicu. Trebalo bi se imati u vidu da je Pro Reko stvarno vrhunska ekipa, koja je prošle godine igrala finale Lige šampiona. Oni su favoriti u svakom slučaju. Na nama je, kao domaćinima, da im pokažemo zube i da ih namučimo da uzmu ta tri boda u Beogradu!“ zaključuje.\nSvakako je neizbežno zapitati se, da li je i koliko, na psihološkom nivou za tim dobro i važno što će Ligu šampiona otvoriti kao domaćini.\n„Svakako je uvek lepo igrati pred domaćom publikom, pogotovo kada je u pitanju Liga šampiona, koju dugo nismo igrali. Sigurno je da će biti lepo otvoriti sezonu na domaćem terenu, uz naše navijače.“ ističe Bursać.\nZvezda će, u nešto drugačijem i podmlađenom sastavu, Ligu igrati protiv srpskih reprezentativaca. Određeni broj igrača koji će se naći na suprotnoj strani, činilo je članove šampionskog tima Lige šampiona 2012./’13. godine.\n„Čast je igrati protiv svih reprezentativaca, jer od njih mnogo učimo, što u bazenu, što van njega. Igraćemo i protiv nekih koji su podigli pehat te čuvene ’12./’13. i sasvim sam siguran da će se i oni toga setiti, kada budu igrali protiv nas.“ ubeđen je Bursać i nastavlja:\n„Teško je dati odgovor na pitanja koji će timovi činiti fajnal-ejt, pogotovo sada, dok sezona još nije ni zvanično počela. Neke ekipe su dosta izmenile svoje redove, pa ostaje da vidimo kako će početi ta grupna faza. Biće tu dosta zanimljivih utakmica, o kojima će se odlučivati u poslednjim momentima.“ siugran je.\nNo, Liga šampiona nije jedino klupsko takmičenje u kojem će Zvezda igrati. Hoće li i koliko onda, Liga odvući fokus tima sa ostalih takmičenja?\n„Neće nam odvući fokus. Sasvim suprotno! Utakmice Lige će nam poslužiti kao priprema za domaća takmičenja, koja su prioritet. Mislim da su nam te utakmice i prednost, da možemo mnogo da naučimo igranjem protiv vrhunskih ekipa poput Pro Reka, Dinama, Egera… Oni ipak, u svojim redovima imaju izuzetne pojedince. Igranje protiv takvih ekipa će nas samo ojačati kao ekipu. Tako, možemo da budemo spremni za ono što dolazi.“ veruje on:\n„Nemam prognozu koliko utakmica ćemo dobiti, od planiranih 14, ali znam da ćemo u svaku ući svom snagom i svim srcem! I ako ne pobedimo, znam da sigurno ni našem protivniku neće biti lako da uzme ta tri boda, pogotovo u Beogradu, gde ćemo imati podršku sa tribina. Što se tiče Lige šampiona, nema rezultatskog opterećenja. Kao što sam već i rekao, ona će nam samo poslužiti da timski ojačamo i spremimo se za naše prioritete.“\nZnači li to da Zvezda može da preuzme primat u domaćim takmičenjima?\n„Crvena zvezda svakako važi za jednog od favorita u domaćem takmičenju i zato, mi ćemo dati naš maksimum da to i opravdamo. Ono što je sasvim sigurno, jeste da nećemo biti opušteni ni u jednoj utakmici. Trenutno nam je najveći rival ekipa Šapca, koja se dosta pojačala, pogotovo u odbrani, gde je na golu golman naše reprezentacije, Gojko Pjetlović. Ipak, mi smo Zvezda i imamo „taj neki“ timski duh koji nas je uvek krasio. To samo znači da ćemo dati sve od sebe da budemo najbolji.“\nKlub je skoro dočekao nove igrače.\n„Ekipa se dosta promenila u odnosu na prošlu godinu. Novi igrači su dosta iskusni, a neki od njih su već igrali za Zvezdu. Mi smo ih sve ugostili kao članove porodice, jer je u Zvezdi, tim uvek na prvom mestu. Imamo takav timski duh, da bez takvog nema rezultata.“ ističe Bursać.\nKoliko Zvezda kao tim može da postigne, shvatio je još pre nego je i postao njihov igrač.\n„Gledao sam i tu finalnu utakmicu Lige šampiona, naravno. Tada sam igrao za VK Zemun, u kojem sam i započeo svoju karijeru, gde sam i naučio svoje prve pokrete.“ seća se Bursać i nastavlja: „Kao da je juče bila ta utakmica protiv dubrovačkog Juga. Svaki minut sam pomno pratio i zamišljao sebe jednog dana na njihovom mestu. Samim tim što sada igramo Ligu šampiona, bude se ta neka osećanja koja sam osetio na tribina pre šest godina! Zato sada, od sebe očekujem da u svakoj utakmici dam svoj maksimum i tako da pružim ekipi celog sebe. Susreću se sa najboljim centima sveta i to neće biti lako. Ipak, siguran sam da ću mnogo napredovati, kroz te utakmice, što mi je i cilj. Ova sezona je mnogo bitna za Zvezdu, jer smo se vratili u sam vrh vaterpolo takmičenja. Mada i za mene, kao igrača, takođe je bitna sezona, jer ću se prvi put susresti sa najboljim igračima sveta, koje sam još kao mali gledao na TV-u. Nadam se da ću što više naučiti od njih.“\nTribine na Banjici nisu imale čak ni dovoljno praznog mesta za stajanje, te se nadamo tkvoj poseti i na bazenima SC Milan Gale Muškatirović.\n„Tribinama bih poručio da dolaze u što većem broju. Biće teško, biće i poraza – to je neminovno, ali neka znaju da naše srce kuca za Zvezdu i da ćemo na svakoj utakmici ostaviti i dušu i telo u bazenu, baš kao što i oni znaju svoj glas da ostave za nas. Ovim putem bih ih pozvao da dođu u što većem broju 17.10. na bazen Milan Gale Muškatirović i podrže nas u prvoj utakmici Lige šampiona!“ poziva Bursać.\nCrvena zvezda – Pro Recco. Utakmica prvog kola, 17. oktobar 2018.\nSpotski centar Milan Gale Muškatirović.\nDOĐITE DA ZAJEDNO SVEDOČIMO NOVOJ ISTORIJI VK CRVENA ZVEZDA!!


NISU USPJELI DA PREVAZIĐU NESLAGANJA\nBilo je predviđeno da sporazumom Rusija i Japan formalno okončaju Drugi svjetski rat, ali dvije strane nisu uspjele da prevaziđu neslaganja o određenom broju istorijskih i bezbjednosnih pitanja\nOstrvo Iturup, Foto: Shutterstock\nJapan je odlučio da odbije potpisivanje okvirnog mirovnog sporazuma s Rusijom o završetku Drugog svjetskog rata na samitu G20 u Osaki krajem juna, piše japanski Asahi šinbun, pozivajući se na izvore iz vlade.\nBilo je predviđeno da sporazumom Rusija i Japan formalno okončaju Drugi svjetski rat, ali prema navodima lista, dvije strane nisu uspjele da prevaziđu neslaganja o određenom broju istorijskih i bezbjednosnih pitanja.\nTokio je sporazumom želio je da potvrdi zajedničku deklaraciju Sovjetskog Saveza i Japana iz 1956. u kojem Moskva izražava spremnost da preda južna kurilska ostrva Šikotan i Habomal kao gest dobre volje.\nJapan zatim planira da pregovara sa Rusijom o suverenitetu nad preostala dva sporna ostrva - Iturupom i Kunaširom, prenosi Tas.\nmirsporazumMirovni sporazumDrugi svjetski ratJapanRusija


Kurti je pobedio demagogijom, obmanom i populizmom! - alo.rs\nENVER HODŽAJ: Kurti je pobedio demagogijom, obmanom i populizmom!\nAUTOR: Alo.rs/Kosovo Onlajn/N.A. DATUM I VREME: 25.02.2021. 22:09\nOn je uporedio veliki porast podrške Kurtiju i Samoopredeljenju sa slučajevima populista koji su pre 10 godina pobedili u Grčkoj i Italiji, ali koji su, prema njegovim rečima, brzo razočarali građane.\nPredsednik DPK Enver Hodžaj rekao je večeras da su Aljbin Kurti i Samoopredeljenje pobedili na izborima 14. februara populizmom, demagogijom i prevarom protiv građana Kosova, prenosi Kljan Kosova.\n"Kurtijev dolazak na vlast deo je trijumfa koji je populizam imao u poslednje tri godine. Video sam kako su populističke stranke pobedile u Grčkoj.\nIzborni rezultat i pobeda Samoopredeljenja više su u skladu sa globalnim i regionalnim trendovima povećanja populizma partija koje koriste demagogiju, obmanu, kao agresivniju retoriku“, naglasio je on.\nPrema njegovom mišljenju, to se dešava kada se unutar političkog sistema postoji nestabilnost i ekonomska nejednakost.\n"Povećava se demografska kategorija, a sve se to pretvara u izborni rezultat, koji sam video u poslednjih 10 godina“, naveo je Hodžaj.\nRekao je da su trendovi evropskog populizma uticali na Kosovo, ali isto kao i u Evropi ti trendovi će opadati.\n"Siguran sam da će se DPK vratiti kao najvažnija politička stranka na Kosovu“, poručio je on.\nUvređeni Albanci poslali Lajčaku novu mapu Zapadnog Balkana sa jezivom porukom protiv Srba\nŠAMAR ALBANCU ALJBINU Kurti je neobičan kandidat za premijera, zalaže se za "ukidanje svoje zemlje"


Bajkeri velikog srca: Oktanski Deda Mrazevi, nežni i prema deci predusretljivi · gradski.online\nBajkeri velikog srca: Oktanski Deda Mrazevi, nežni i prema deci predusretljivi\nKIKINDA- Članovi Moto kluba “No limits” već desetak godina, na prepoznatljiv način, kreiraju prazničnu atmosferu, uoči proslave novogodišnjih i božićnih praznika. Tako je bilo i ovoga puta.\nU crvenim odorama, bajkeri su pokazali njihovu nežniju stranu. Ona, kad je reč o podeli novogodišnjih paketića, uopšte bilo kakvoj humanitarnoj akciji, nikada nije bila sporna.\n-Većina nas bajkera su roditelji. Svesni smo koliko deci znače novogodišnji paketići i ovakav znak pažnje. Za mene ne postoji ništa lepše od njihovih iskrenih osmeha i novogodišnjih pesmica kojima nas dočekuju.\nDešavalo se da dete istrči bosonogo, radosno i nasmejano. To su prizori koji večno ostaju urezani u pamćenje. Posebne emocije izazovu susretu sa mališanima na Dečjem odeljenju kikindske bolnice- iskren je Mirko Brkanlić, predsednik Moto kluba “No limits”.\nBajkeri su danas u obradovali mnoge mališane, koji su pisma sa najlepšim novogodišnjim željama ubacili u “kutiju želja”. Najpre u centru Kikinde, ispred Gradske kuće, a potom i na ulicama, bajkeri su bili u centru pažnje:\n– Ovo je najmanje što možemo da učinimo za naše najmlađe sugrađane. Ovih dana na istom prijatnom zadatku su i naša “oktanska braća” širom Srbije. Svima želimo uspešnu, berićetnu i mirnu Novu 2019. godinu- poručili su članovi Moto kluba “No limits”.\nPrethodnoPerSu nagrađen za “Naše nama vredno”: Nagrada za integrisanu kampanju u 2018.\nSledećeU režiji Kulturnog centra: Publika uživala u muzičko- scenskom spektaklu